open-index/open-wikipedia-markdown huggingface dataset:
জেম্‌ছ ৱেব স্পে’চ টেলিস্কোপ

**জেম্‌ছ ৱেব স্পে’চ টেলিস্কোপ** (, JWST, জেম্‌ছ ৱেব মহাকাশ দূৰবীন) হৈছে ইউৰোপীয় মহাকাশ সংস্থা () আৰু কানাডিয়ান স্পে’চ এজেঞ্চী ()ৰ অৱদানৰ সৈতে নাছাৰ দ্বাৰা নিৰ্মিত এক বিশাল মহাকাশ দূৰবীক্ষণ যন্ত্ৰ। জ্যোতিৰ্বিজ্ঞানত নাছাৰ ফ্লেগশ্বিপ মিছন হিচাপে হাবল মহাকাশ দূৰবীনক সফলতাৰে প্ৰতিষ্ঠাপন কৰিবলৈ ইয়াক পৰিকল্পনা কৰা হৈছে।

এই মহাকাশ দূৰবীনটো এৰিয়ান ফ্লাইত ভিএ২৫৬-ৰ সহায়ত ২০২১ চনৰ ২৫ ডিচেম্বৰত উৎক্ষেপন কৰা হয়। ইয়াক হাবলতকৈ উন্নত ইনফ্ৰাৰেড ৰিজলিউশ্যন আৰু সংবেদনশীলতা প্ৰদান কৰাৰ বাবে প্ৰস্তুত কৰা হৈছে আৰু ই জ্যোতিৰ্বিজ্ঞান আৰু বিশ্বতত্ত্বৰ ক্ষেত্ৰখনক পূৰ্বতকৈ অধিক বিস্তৃত পৰিসৰত অনুসন্ধান কৰিবলৈ সক্ষম কৰি তুলিব। এই দূৰবীনৰ সহায়ত বিশ্বব্ৰহ্মাণ্ডৰ কিছুমান অতি দূৰৱৰ্তী ঘটনা আৰু বস্তু, যেনে— প্ৰথম তাৰকাৰাজ্যৰ সৃষ্টি আৰু সম্ভাৱ্য বসবাসযোগ্য বহিঃগ্ৰহৰ বায়ুমণ্ডলৰ বিতং তথ্য-সংগ্ৰহ আদি অধ্যয়ন কৰিবলৈ সক্ষম হ’ব। 

দূৰবীক্ষণ যন্ত্ৰটোৰ দৰ্শন উপাদান প্ৰাথমিক দাপোণখন সোণৰ প্ৰলেপ দিয়া বেৰিলিয়ামৰ ১৮টা ষড়ভুজাকৃতিৰ দাপোণ-খণ্ডৰে গঠিত। এই দাপোণখনৰ ব্যাস হৈছে ৬.৫ মিটাৰ (২১ ফুট) আৰু এই দাপোণখন হাবল দূৰবীনৰ দাপোণখনতকৈ (২.৪ মিটাৰ (৭ ফুট ১০ ইঞ্চি)) যথেষ্ট ডাঙৰ। হাবল দূৰবীনে ওচৰৰ অতিবেঙুনীয়া, দৃশ্যমান, আৰু অৱলোহিত ৰশ্মিৰ (০.১ৰ পৰা ১ μm) বৰ্ণালী পৰ্যবেক্ষণ কৰিব পাৰিছিল, আনহাতে এই দূৰবীনে নিম্ন কম্পনাংক পৰিসৰৰ দীঘল-তৰংগদৈৰ্ঘ্যৰ দৃশ্যমান পোহৰৰ পৰা মধ্য-অৱলোহিত ৰশ্মিৰ (০.৬ৰ পৰা ২৮.৩ μm) বৰ্ণালী পৰ্যবেক্ষণ কৰিব পাৰিব। ইয়াৰ ফলত ই হাবলে পৰ্যবেক্ষণ কৰিব নোৱাৰা উচ্চ ৰঙা অপসাৰিত () বস্তুও পৰ্যবেক্ষণ কৰিবলৈ সক্ষম হ’ব। কোনো বাধা নোপোৱাকৈ অৱলোহিত ৰশ্মি পৰ্যবেক্ষণ কৰিবলৈ দূৰবীনটো অতি ঠাণ্ডাত ৰাখিব লাগিব, সেয়েহে ইয়াক পৃথিৱীৰ পৰা প্ৰায় ১.৫ নিযুত কিলোমিটাৰ (৯,৩০,০০০ মাইল) দূৰৰ সূৰ্য-পৃথিৱী “এল2 লাগ্ৰেঞ্জ বিন্দু” ()ৰ ওচৰৰ মহাকাশত স্থাপন কৰা হৈছে, এই দূৰত্ব চন্দ্ৰ আৰু পৃথিৱীৰ দূৰত্বৰ প্ৰায় তিনিগুণ। ছিলিকন আৰু এলুমিনিয়ামৰ আৱৰণযুক্ত কাপ্টনেৰে নিৰ্মিত এখন ডাঙৰ ছানশ্বিল্ডে () ইয়াৰ আইনা আৰু অন্য সঁজুলিবোৰৰ উষ্ণতা ৫০ কেলভিন (−২২৩° চেলচিয়াছ; −৩৩৭° ফাৰেণহাইট)ৰ তলত ৰাখিব। 

এই দূৰবীনটোৰ নাম ১৯৬১ চনৰ পৰা ১৯৬৮ চনলৈ নাছাৰ প্ৰশাসক পদত থকা আৰু এপ’ল’ কাৰ্যসূচীত এক অবিচ্ছেদ্য ভূমিকা পালন কৰা বিজ্ঞানী জেম্‌ছ ই. ৱেবৰ () নামেৰে নামকৰণ কৰা হৈছে।

## তথ্য সংগ্ৰহ

শ্ৰেণী:মহাকাশ দূৰবীন
মেষ (মাহ)

**মেষ** () হৈছে ভাৰতীয় সৌৰ বৰ্ষপঞ্জীৰ এটা মাহ। এই মাহটো মেষ ৰাশিৰ চিহ্নৰ সৈতে সাদৃশ্য থকা আৰু ই এপ্ৰিলৰ প্ৰায় দ্বিতীয়াৰ্ধ আৰু গ্ৰেগৰিয়ান বৰ্ষপঞ্জীৰ মে' মাহৰ প্ৰথমাৰ্ধত পৰে। সাধাৰণতে মেষ মাহ এপ্ৰিলৰ ১৩ বা ১৪ তাৰিখে আৰম্ভ হয় আৰু ই মেষ সংক্ৰান্তি নামেৰে জনাজাত। 

বৈদিক গ্ৰন্থত মেষ মাহক মধু বোলা হয় যদিও এই প্ৰাচীন গ্ৰন্থসমূহত ইয়াৰ কোনো ৰাশিৰ সৈতে সম্পৰ্ক নাই। মেষ হিন্দু চন্দ্ৰ বৰ্ষপঞ্জীৰ মাহ বৈশাখ বা ব'হাগৰ সৈতে সমসাময়িক। মেষৰ পূৰ্বৱৰ্তী সৌৰ মাহ হৈছে মীন আৰু পৰৱৰ্তী সৌৰ মাহ বৃষভ।

তামিল বৰ্ষপঞ্জীত মেষ মাহক *চিট্টিৰাই* বোলা হয় আৰু ই হৈছে প্ৰথমটো মাহ। ভাৰতৰ প্ৰাচীন আৰু মধ্যযুগীয় সংস্কৃত সাহিত্যত মেষৰ সময়সীমাৰ গণনাৰ ভিন্নতা দেখা যায়। উদাহৰণস্বৰূপে, *সূৰ্য সিদ্ধান্ত*ত মেষ মাহত ৩০ দিন ২২ ঘণ্টা ২৬ মিনিট ৪৮ ছেকেণ্ড থকা বুলি কোৱা হৈছে। ইয়াৰ বিপৰীতে *আৰ্য সিদ্ধান্ত*ই মেষ মাহত ৩০ দিন ২২ ঘণ্টা ১২ মিনিট থকা বুলি গণনা কৰিছে।

মেষ ভাৰতীয় জ্যোতিষবিদ্যাৰো এক চিহ্ন।

ডাৰিয়ান বৰ্ষপঞ্জী অনুসৰি মেষ মঙ্গল গ্ৰহৰো দশম মাহ। মঙ্গলৰ পৰা চালে এই সময়ছোৱাত সূৰ্যই মেষ তাৰকামণ্ডলীৰ সোঁ‌মাজেৰে গমন কৰে। 

## তথ্য সংগ্ৰহ

শ্ৰেণী:হিন্দু সৌৰ বৰ্ষপঞ্জী
বৃষভ (মাহ)

**বৃষভ** বা **বৃষ** হৈছে হিন্দু সৌৰ বৰ্ষপঞ্জীৰ এটা মাহ। এই মাহটো বৃষ ৰাশিৰ সৈতে সম্পৰ্কিত আৰু ই গ্ৰেগৰিয়ান বৰ্ষপঞ্জীৰ মে' মাহৰ দ্বিতীয়াৰ্ধ আৰু জুন মাহৰ প্ৰথমাৰ্ধক সামৰি লয়। মাহটোৰ প্ৰথম দিনটোক বৃষভ সংক্ৰান্তি বুলি কোৱা হয় আৰু ই সাধাৰণতে ১৪ বা ১৫ মে' তাৰিখে পৰে।

বৈদিক সাহিত্যসমূহত বৃষভ মাহক মাধৱ বোলা হয়। কিন্তু পৌৰাণিক গ্ৰন্থসমূহত জ্যোতিষবিদ্যাৰ সৈতে ইয়াৰ কোনো সম্পৰ্ক নাই। বৃষভ মাহটো হিন্দু চন্দ্ৰ বৰ্ষপঞ্জীৰ জ্যেষ্ঠ বা জেঠ মাহৰ সমসাময়িক। বৃষভৰ পূৰ্বৱৰ্তী মাহ মেষ আৰু পৰৱৰ্তী মাহ  মিথুন।

তামিল বৰ্ষপঞ্জীত বৃষভক *বৈকাষী* বোলা হয়। প্ৰাচীন আৰু মধ্যযুগীয় সংস্কৃত সাহিত্যসমূহত অন্যান্য মাহৰ দৰে বৃষভৰো সময়সীমাৰ ভিন্নতা দেখা যায়। উদাহৰণস্বৰূপে, *সূৰ্য সিদ্ধান্ত*ই বৃষভত ৩১ দিন ১০ ঘণ্টা ৫ মিনিট ১৩ ছেকেণ্ড থকা বুলি গণনা কৰিছে। ইয়াৰ বিপৰীতে, *আৰ্য সিদ্ধান্ত*ত মাহটোত ৩১ দিন ৯ ঘণ্টা ৩৭ মিনিট ৩৬ ছেকেণ্ড থকা বুলি গণনা কৰা হৈছে।

দক্ষিণ এছিয়াৰ পুৰালেখ সম্পৰ্কীয় অধ্যয়নত ভাৰতীয় সৌৰ মাহসমূহৰ নাম তাৎপৰ্যপূৰ্ণ। উদাহৰণস্বৰূপে, অন্য সৌৰ মাহৰ লগতে বৃষভ মাহৰ নাম মধ্যযুগীয় হিন্দু মন্দিৰত *ঋষভ* হিচাপে লিখা পোৱা গৈছে।

ভাৰতীয় জ্যোতিষবিদ্যাত বৃষভ বৃষ ৰাশিৰ চিহ্ন।

ডাৰিয়ান বৰ্ষপঞ্জী অনুসৰি মেষ মঙ্গল গ্ৰহৰো দ্বাদশ মাহ। মঙ্গলৰ পৰা চালে এই সময়ছোৱাত সূৰ্যই বৃষ তাৰকামণ্ডলীৰ সোঁ‌মাজেৰে গমন কৰে।
## তথ্য সংগ্ৰহ

শ্ৰেণী:হিন্দু সৌৰ বৰ্ষপঞ্জী
যোৰহাট ষ্টেডিয়াম

**যোৰহাট ষ্টেডিয়াম** () হৈছে অসমৰ আটাইতকৈ পুৰণি বহুমুখী ষ্টেডিয়াম। ই অসমৰ যোৰহাট চহৰত অৱস্থিত। ষ্টেডিয়াম খনত অত্যাধুনিক পকী গেলেৰীৰ লগতে মৃণ্ময় গেলেৰীও আছে। এই ষ্টেডিয়ামখন ১৯৫০ চনত প্ৰতিষ্ঠা কৰা হৈছিল। ইয়াৰ পুৰণি মৃণ্ময় গেলেৰী সমূহৰ ডিজাইন স্বৰ্গীয় অবনী মোহন চৌধুৰীয়ে কৰিছিল। বিভিন্ন ক্ৰিকেট আৰু ফুটবল  প্ৰতিযোগিতা সমূহ এই ষ্টেডিয়ামত অনুষ্ঠিত হয়। এই ষ্টেডিয়ামতে ১৯৪৯/৫০ চনত অসমৰ প্ৰথম ৰঞ্জি ট্ৰফীৰ খেল অনুষ্ঠিত হৈছিল।

সন্মানীয় এ.টি.পি.এ. শ্বিল্ড ফুটবল প্ৰতিযোগিতা যোৰহাটৰ ফুটবল তথা ক্ৰীড়া ক্ষেত্ৰৰ এক বিশেষ আকৰ্ষণ, য'ত ৰাজ্য তথা উত্তৰ পূৰ্বাঞ্চলৰ লগতে দেশৰ শ্ৰেষ্ঠ দল সমূহে অংশগ্ৰহণ কৰে।  অসমৰ অন্যতম পুৰণি এই ফুটবল প্ৰতিযোগিতাখন প্ৰথম ১৯৬০ চনত এই ষ্টেডিয়ামতে অনুষ্ঠিত হৈছিল। অসমৰ প্ৰধান পেছাদাৰী ফুটবল লীগ অসম ৰাজ্যিক প্ৰিমিয়াৰ লীগৰ যোৰহাটৰ দল যোৰহাট টাউন ক্লাবে এইখন ষ্টেডিয়ামক নিজৰ ঘৰুৱা খেলপথাৰ হিচাপে ব্যৱহাৰ কৰে। 

## লগতে চাওক
* যোৰহাট জিমখানা ক্লাব

## তথ্যসূত্ৰ

## বাহ্যিক সংযোগ
* Cricinfo
* Cricketarchive
* Jorhat Stadium

শ্ৰেণী:ষ্টেডিয়াম
শ্ৰেণী: যোৰহাট
বি. বিজয়কুমাৰ

**বি. বিজয়কুমাৰ** (; জন্ম: ১৯৭৮) একাধাৰে লিখক, অধ্যাপক, সম্পাদক৷ তেখেত জন্মসূত্ৰে তামিলনাডু ৰাজ্যৰ বাসিন্দা যদিও বৰ্তমান কৰ্মসূত্ৰে অসমত আছে৷ তেখেত গুৱাহাটী বিশ্ববিদ্যালয়ৰ আধুনিক ভাৰতীয় ভাষা আৰু সাহিত্য অধ্যয়ন বিভাগৰ তামিল শাখাৰ এজন অধ্যাপক৷ অসম আৰু অসমীয়া ভাষাত তামিল ভাষা-সাহিত্যৰ প্ৰচাৰ আৰু প্ৰসাৰৰ হকে তেওঁ বহুকেইখন অনুবাদমূলক গ্ৰন্থ প্ৰকাশ কৰিছে৷ সেইদৰে অসমীয়া ভাষাৰ বিভিন্ন সাহিত্যৰাজিও তেওঁ তামিল ভাষালৈ অনুবাদ কৰিছে৷  

## জন্ম আৰু বংশ পৰিচয়
তেখেতৰ জন্ম হয় ১৯৭৮ চনত নাগাপাট্টিনাম জিলাত৷ পিতৃৰ নাম কে. বালায়ন আৰু মাতৃৰ নাম বি.মানিয়াম্মল৷

## শিক্ষা
*অন্নামলাই বিশ্ববিদ্যালয়ৰপৰা তামিল ভাষা সাহিত্যত বিষয়ত এম.এ ডিগ্ৰী, ২০০৪ 
*অন্নামলাই বিশ্ববিদ্যালয়ৰপৰা ভাষাতত্ত্ব বিষয়ত এম.এ ডিগ্ৰী, ২০১৩
*অলাগপ্পা বিশ্ববিদ্যালয়ৰপৰা তামিল ভাষা সাহিত্যত এম.ফিল ডিগ্ৰী, ২০০৬
*ভাৰতদৰ্শন বিশ্ববিদ্যালয়ৰপৰা ডক্টৰেড ডিগ্ৰী গ্ৰহণ, ২০১০

## গ্ৰন্থ
*তামিল স্ক্ৰীপ্ট, আধুনিক ভাৰতীয় ভাষা আৰু সাহিত্য অধ্যয়ন বিভাগ, গুৱাহাটী বিশ্ববিদ্যালয়, ২০১৬
*তামিল স্ক্ৰীপ্ট, আধুনিক ভাৰতীয় ভাষা আৰু সাহিত্য অধ্যয়ন বিভাগ, গুৱাহাটী বিশ্ববিদ্যালয়, ২০১৭
*Recall Vocabulary : Tamil - English - Assamese), ২০১৯
*A Dictionary of Tamil-English-Assamese, ২০১৭
*কাৰ বাবে এই ক্ৰন্দন (অনুবাদ, সহযোগী অনামিকা ৰাজবংশী), ২০১৯
*নিৰ্বাচিত তামিল চুটিগল্প সংগ্ৰহ (অনুবাদ, সহযোগী অনামিকা ৰাজবংশী), ২০২০
*তামিল ভাষা আৰু সাহিত্য পৰিচয়, ২০২০

## বঁটা আৰু সন্মান
*হায়াৰচেকেণ্ডৰী পৰীক্ষাত তামিলনাডুৰ ভিতৰতে তৃতীয় নম্বৰত উত্তীৰ্ণ হোৱাত তামিল চৰকাৰৰ পৰা সোণৰ পদক লাভ, ১৯৯৫
*তামিল চুদৰ বঁটা, থিৰুক্কুৰল এচচিয়েশ্যনৰপৰা, ২০১২
*ডক্টৰ ৰাধাকৃষ্ণন বঁটা, পুডুভাই তামিল সঙ্গম আৰু কুমাৰচময় মিনা কলেজৰপৰা, ২০১৯
*ইয়ং স্কলাৰ এৱাৰ্ড, ২০২০ 

## তথ্যসূত্ৰ
বৃশ্চিক (ৰাশি)

**বৃশ্চিক** (****) ৰাশিৰ অষ্টম জ্যোতিষচিহ্ন হৈছে বৃশ্চিক নক্ষত্ৰমণ্ডলৰ পৰা উদ্ভৱ হোৱা বৃশ্চিক ৰাশি। ই ২১০°-২৪০° ইক্লিপ্টিক দ্ৰাঘিমাংশলৈ বিস্তৃত। গ্ৰীষ্মমণ্ডলীয় ৰাশিৰ অধীনত (পশ্চিমীয়া জ্যোতিষশাস্ত্ৰত সচৰাচৰ ব্যৱহৃত) সূৰ্যই এই চিহ্নত গড়ে ২৩ অক্টোবৰৰ পৰা ২২ নৱেম্বৰলৈ পৰিবহণ কৰে।  পাৰ্শ্বীয় ৰাশিৰ অধীনত (হিন্দু জ্যোতিষশাস্ত্ৰত সচৰাচৰ ব্যৱহৃত হয়) সূৰ্য প্ৰায় ১৬ নৱেম্বৰৰ পৰা ১৫ ডিচেম্বৰলৈ বৃশ্চিক ৰাশিত অৱস্থান কৰে।  ৰাশি তন্ত্ৰৰ ওপৰত নিৰ্ভৰ কৰি বৃশ্চিক ৰাশিৰ প্ৰভাৱত জন্ম গ্ৰহণ কৰা কাৰোবাৰ ৰাশি বৃশ্চিক বুলি কোৱা হ'ব পাৰে। 

## বৈশিষ্ট্য সমূহ
বৃশ্চিক হৈছে এক জলজ চিহ্ন, আনবোৰ জলজ চিহ্ন হৈছে কৰ্কট আৰু মীন ৰাশি। ই এক স্থিৰ, ঋণাত্মক চিহ্ন।  বৃশ্চিক ৰাশি তিনিটা ভিন্ন প্ৰাণীৰ সৈতে সম্পৰ্কিত: বিচ্ছু, সাপ আৰু ঈগল। জ্যোতিষ বাইবেলৰ মতে, বৃশ্চিক ৰাশিৰ ৰং গাঢ় ৰঙা, মেৰুন, ক'লা আৰু মুগা। 

## তথ্য সংগ্ৰহ

## বৰ্হি সংযোগ
*
* Longitude of Sun, apparent geocentric ecliptic of date, interpolated to find time of crossing 0°, 30°....
*
*
*
*
*

শ্ৰেণী:ৰাশি
পচাম্পলী শাড়ি

**পচাম্পলী শাড়ি** () বা পচাম্পল্লী ইক্কাত হৈছে ভাৰতৰ তেলঙ্গানা ৰাজ্যৰ যদাদৰী ভুৱনাগিৰি জিলাৰ ভুদান পচাম্পলীত তৈয়াৰ কৰা শাড়ি। এই শাড়ি ইক্কাট শৈলী ৰং আৰু পৰম্পৰাগত জ্যামিতি ডিজাইনৰ বাবে জনপ্ৰিয়। এই শাড়িত জটিল জ্যামিতি ডিজাইনবোৰ শিপিনীসকলৰ দক্ষ হাতত এক নতুন দিশ লাভ কৰি বজাৰত সুন্দৰ শাড়ি আৰু বস্ত্ৰ উপাদানলৈ ৰূপান্তৰিত হয়। ভাৰত চৰকাৰৰ চৰকাৰী বিমান বাহক এয়াৰ ইণ্ডিয়াৰ বিমান সেৱকসকলে বিশেষভাৱে এই ইক্কাত বয়নৰ পচাম্পলী শাড়ি পিন্ধে।
## ইতিহাস
প্ৰাচীন ইক্কাত বয়নৰ অন্যতম কেন্দ্ৰ আছিল চুবুৰীয়া উৰিষ্যা আৰু গুজৰাটৰ সৈতে ভাৰতৰ অন্ধ্ৰ প্ৰদেশ আৰু তেলঙ্গানাত। তেলঙ্গানাত পচাম্পলী ইক্কাত নিৰ্মাণ কৰা ঠাইবোৰত ইয়াক পাগুডুবান্ধু, চিটকী আৰু বুদ্দাৱশী বুলি জনা যায়। ভাৰতৰ অন্যান্য প্ৰান্ততহে পচাম্পলী শাৰী বুলি কোৱা হয়। পচাম্পলী নামটো এখন গাঁৱৰ নামৰ পৰা আহিছে য'ত এই শাৰীখন তৈয়াৰ কৰা হয়। ভাৰতৰ অন্যান্য প্ৰান্তত নিৰ্মিত ইক্কাতৰ পৰা পাচমপালি ইক্কাতৰ নক্সাৰ নিজা অনন্য বৈশিষ্ট্য আছে। প্ৰাচীন কালত বয়ন কেন্দ্ৰবোৰ বিজয়গদা আৰু চেন্নাইৰ মাজৰ চিৰালা আৰু জেনট্ৰেপেটা চহৰত অৱস্থিত আছিল। কিন্তু পিছত ই বিভিন্ন কাৰণত বন্ধ হৈ গৈছিল। বৰ্তমান বেছিভাগ বয়ন পাচমপালি গাঁৱত হয়, য'ত ৫০০০ৰো অধিক বস্ত্ৰ নিৰ্মাণকাৰী বাস কৰে। ই ইউনেস্কোৰ বিশ্ব ঐতিহ্যক্ষেত্ৰসমূহৰ পৰীক্ষাৰ তালিকাত ভাৰতৰ কিংবদন্তি শাড়ি বয়ন গোট হিচাপে স্থান লাভ কৰিছে। 
## ভৌগোলিক সংকেত বিশেষাধিকাৰসমূহ
পচাম্পলী শাড়িয়ে ২০০৫ চনত যোগ্যতাৰ অধিকাৰ সুৰক্ষা বা ভৌগোলিক ইণ্ডিকেচনৰ স্থিতি লাভ কৰিছিল। পচাম্পলী ইক্কত পচাম্পলী হস্ততাঁত শিপিনী সমবায় সমিতি লিমিটেড আৰু পচাম্পলী হস্ততাঁত টাই আৰু ডাই চিল্ক শাৰী নিৰ্মাণ সংস্থাৰ পঞ্জীভুক্ত সম্পত্তি। 

## তথ্য সংগ্ৰহ

শ্ৰেণী:বস্ত্ৰ
অনাথ

**অনাথ** () হৈছে এনে শিশু যাৰ পিতৃ-মাতৃ মৃত, অজ্ঞাত, অথবা চিৰদিনৰ বাবে শিশুটিক ত্যাগ কৰিছে।
সাধাৰণ ব্যৱহাৰত, কেৱল মৃত্যুৰ ফলত পিতৃ-মাতৃ দুয়োকে হেৰুওৱা শিশুক অনাথ বুলি কোৱা হয়। কিন্তু জন্তুৰ ক্ষেত্ৰত কেৱল মাতৃৰ অৱস্থাহে প্ৰাসংগিক হয়। অৰ্থাৎ যদি মাতৃ নাথাকে, পিতৃৰ অৱস্থা নিৰ্বিশেষে সন্তানক অনাথ আখ্যা দিয়া হয়।

বিভিন্ন গোটে অনাথ সকলক চিনাক্ত কৰিবলৈ বিভিন্ন সংজ্ঞা ব্যৱহাৰ কৰে। আমেৰিকা যুক্তৰাষ্ট্ৰত ব্যৱহৃত এটা আইনী সংজ্ঞামতে অনাথ হৈছে এজন নাবালক যাৰ পিতৃ-মাতৃ দুয়োজনৰ মৃত্যু হৈছে বা নিৰুদ্দেশ বা পৰিত্যক্ত হৈছে।
সাধাৰণ ব্যৱহাৰত, এজন অনাথৰ যত্ন লোৱাৰ বাবে কোনো জীৱিত পিতৃ-মাতৃ নাথাকে। অৱশ্যে, ৰাষ্ট্ৰসংঘৰ শিশু পুঁজি (ইউনিচেফ), এইচ.আই.ভি. আৰু ইউনাইটেড নেসনচ এইডছ (ইউ.এন.এইডছ), আৰু অন্যান্য গোটে পিতৃ বা মাতৃ যিকোনো এজন হেৰুওৱা শিশুকো অনাথ বুলি আখ্য দিয়ে। এই পদ্ধতিত, যি শিশুৰ মাতৃৰ মৃত্যু হয় তেওঁক মাতৃ-অনাথ, আৰু যাৰ দেউতাকৰ মৃত্যু হৈছে তাক পিতৃ-অনাথ, আৰু যি শিশোৱে পিতৃ-মাতৃ দুয়োকে হেৰুৱাইছে তাক দ্বৈত-অনাথ বোলা হয়। কেৱল এজন অভিভাৱক হেৰুওৱা শিশুক বৰ্ণনা কৰিবলৈ অৰ্ধ-অনাথৰ পুৰণি ব্যৱহাৰৰ সৈতে উক্ত সঙ্গ্যাৰ বিপৰীততা দেখা যায়।
## ইতিহাস
এইডছৰ দৰে যুদ্ধ আৰু মহামাৰীৰ দ্বাৰা বহুতো শিশু অনাথ হয়। দ্বিতীয় বিশ্বযুদ্ধৰ সময়ত, বিভিন্ন দেশত বৃহৎ সংখ্যক  শিশু অনাথ হৈছিল, যাৰ ভিতৰত আছে ইউৰোপত প্ৰায় ১,000,000 – ১৩,000,000জন গণ মৃত্যু আৰু মানুহৰ প্ৰব্ৰজনৰ ফলত। জাদে (২০০৬) অনুমান কৰিছিল যে চেকস্লোভাকিয়াত ৯,০০০ অনাথ, নেডাৰলেণ্ডছত ৬০,০০০, পোলেণ্ডত ৩,০০,০০০, যুগোশ্লাভিয়াত ২,০০,০০০ আৰু লগতে ছোভিয়েট ইউনিয়ন, জাৰ্মানী, ইটালী আৰু অন্যান্য ঠাইত আন বহুতো অনাথ শিশু আছে। 
## জনসংখ্যা
উন্নত দেশবোৰত অনাথ শিশুৰ সংখ্যা তুলনামূলকভাৱে কম, কিয়নো কেঁচুৱাটো ডাঙৰ নোহোৱালৈকে পিতৃ-মাতৃ দুয়ো জীয়াই থাকে। যুদ্ধবিধ্বস্ত দেশবোৰত (যেনে আফগানিস্তান) অধিক অনাথ শিশু দেখা যায়।

## উল্লেখযোগ্য অনাথ
বিখ্যাত অনাথ সকলৰ ভিতৰত আছে আলেকজেণ্ডাৰ হেমিল্টন, এৰন বুৰ আৰু এণ্ড্ৰিউ জেকচন আদিৰ দৰে বিশ্বৰ নেতা; এডগাৰ এলান পো আৰু লিঅ' টলষ্টয়ৰ দৰে লিখক; আৰু এৰন হাৰ্নান্দেজৰ দৰে খেলুৱৈ। আমেৰিকাৰ অনাথ হেনৰী ডাৰ্গাৰে তেওঁৰ কেনভাচত তেওঁৰ অনাথ আশ্ৰমৰ ভয়ংকৰ পৰিস্থিতি ৰচনা লিখ থৈ গৈছিল। অন্যান্য উল্লেখযোগ্য অনাথ সকলৰ ভিতৰত আছে লুই আৰ্মষ্ট্ৰং, মেৰিলিন মনৰো, বেব ৰুথ, ৰে চাৰ্লছ আৰু ফ্ৰান্সেছ মেকডৰমেণ্ডৰ দৰে মনোৰঞ্জনৰ মহান ব্যক্তি, আৰু সাহিত্য আৰু কমিক্সৰ অসংখ্য কাল্পনিক চৰিত্ৰ।

## তথ্যসূত্ৰ
মিথুন (মাহ)

**মিথুন** ভাৰতীয় সৌৰ বৰ্ষপঞ্জীৰ এটা মাহ। এই মাহটো মিথুন ৰাশিৰ চিহ্নৰ সৈতে সম্পৰ্কিত আৰু ই গ্ৰেগৰিয়ান বৰ্ষপঞ্জীৰ জুনৰ দ্বিতীয়াৰ্ধ আৰু জুলাইৰ প্ৰথমাৰ্ধ সামৰি লয়।

বৈদিক গ্ৰন্থসমূহত মিথুনা মাহক শুক্ৰ বুলি কোৱা হয়। এই প্ৰাচীন গ্ৰন্থসমূহত কোনো ৰাশিৰ সৈতে ইয়াৰ সম্পৰ্ক নাই।  মিথুন হিন্দু চন্দ্ৰ বৰ্ষপঞ্জীৰ আষাড় বা আহাৰ মাহৰ সৈতে পৰে। মিথুনে ভাৰতীয় উপমহাদেশত বাৰিষা ঋতুৰ আৰম্ভণিক চিহ্নিত কৰে। ইয়াৰ পূৰ্বৱৰ্তী মাহ বৃষভ আৰু পৰৱৰ্তী মাহ কৰ্কট।

মিথুন মাহক তামিল হিন্দু বৰ্ষপঞ্জীত *অনি* বুলি কোৱা হয়। ভাৰতৰ প্ৰাচীন আৰু মধ্যযুগীয় সংস্কৃত গ্ৰন্থসমূহত মিথুনৰ সময়সীমাৰ গণনা ভিন্ন। উদাহৰণ স্বৰূপে, *সূৰ্য সিদ্ধান্ত*ই মিথুনৰ সময়সীমা ৩১ দিন, ১৫ ঘণ্টা, ২৮ মিনিট আৰু ২৪ ছেকেণ্ড বুলি গণনা কৰিছে। ইয়াৰ বিপৰীতে *আৰ্য সিদ্ধান্ত*ই মিথুন মাহৰ ম্যাদ ৩১ দিন, ১৪ ঘণ্টা, ৩৪ মিনিট আৰু ২৪ ছেকেণ্ড বুলি গণনা কৰিছে।

ভাৰতীয় জ্যোতিষবিদ্যাৰ ৰাশিচিহ্ন মিথুনৰ সৈতে মিথুন মাহৰ সম্পৰ্ক আছে।

মিথুন মঙ্গল গ্ৰহৰ ডাৰিয়ান বৰ্ষপঞ্জীৰ চতুৰ্দশ মাহ। সেই সময়ত সূৰ্যই মঙ্গল গ্ৰহৰ পৰা দৃশ্যমান হোৱাৰ হিচাপত মিথুন তাৰকামণ্ডলীৰ পশ্চিম খণ্ড অতিক্ৰম কৰে। 
## তথ্য সংগ্ৰহ

শ্ৰেণী:হিন্দু সৌৰ বৰ্ষপঞ্জী
বৃদ্ধাশ্ৰম

**বৃদ্ধাশ্ৰম** () প্ৰধানকৈ বৃদ্ধ মহিলা আৰু পুৰুষৰ ঘৰ। বৃদ্ধাশ্ৰমক 'ওল্ড পিপ'লস হোম' বা 'অল্ড এজ হোম' বা  'নাৰ্চিং হোম'  বুলিও কোৱা হয়।এই আৱাস হৈছে বৃদ্ধসকলৰ আৱাস প্ৰণালী। এই আৱাস প্ৰণালীত সাধাৰণতে ঘৰৰ প্ৰতিজন ব্যক্তি বা দম্পতীৰ এটা ফ্লেট বা কোঠা থাকে। ভৱনটোৰ ভিতৰত অতিৰিক্ত সুবিধা প্ৰদান কৰা হয়। ইয়াত অন্তৰ্ভুক্ত থাকিব পাৰে আহাৰ, সমাৱেশ, মনোৰঞ্জন কাৰ্যকলাপ, আৰু স্বাস্থ্য বা চিকিৎসাৰ সুবিধা। বৃদ্ধাশ্ৰমৰ আৱাস ভাড়াত ক্ৰয় কৰিব পাৰি।

বৃদ্ধাশ্ৰম আৰু নাৰ্চিং হোমৰ পাৰ্থক্য মুখ্যতঃ প্ৰদান কৰা চিকিৎসা সেৱাৰ মানৰ ওপৰত নিৰ্ভৰ কৰে। বৃদ্ধাশ্ৰমত আৱাসীসকলে বাবে পৃথক আৰু স্বায়ত্তশাসিত ঘৰত থাকিবলৈ পায়।বৃদ্ধাশ্ৰমত ৰন্ধন আৰু কিছুমান ব্যক্তিগত যত্ন সেৱা আগবঢ়োৱা হয়। সহায়ক জীৱন ধাৰণৰ সুবিধা, মেমৰি কেয়াৰৰ সুবিধা আৰু নাৰ্চিং হোমবোৰক অৱসৰ গৃহ বুলি কোৱা হ'ব পাৰে। যুক্তৰাজ্যত ২০২১ চনত ২৫,০০০ অৱসৰ গৃহ আঁচনিত প্ৰায় ৭৫০,০০০ স্থানত আছিল আৰু পৰৱৰ্তী পাঁচ বছৰত এই সংখ্যা প্ৰায় ১০% বৃদ্ধি হ'ব বুলি পূৰ্বানুমান কৰা হৈছে।
## তথ্যসূত্ৰ
২০২২ চন

**২০২২** (2022, MMXXII) হৈছে পৃথিৱীৰ সেইবোৰ সময় অঞ্চলৰ বৰ্তমান চলি থকা বছৰ যিবোৰ সময় অঞ্চলৰ আন্তঃৰাষ্ট্ৰীয় মান সময়−০৩:০০ অথবা তাতকৈ পিছৰ। ই হৈছে গ্ৰেগৰিয়ান দিনপঞ্জীৰ শনিবাৰেৰে আৰম্ভ হোৱা এটা সাধাৰণ বছৰ, সাধাৰণ যুগৰ (CE) আৰু এন' ডমিনি (AD)ৰ ২০২২তম বছৰ, তৃতীয় সহস্ৰাব্দ আৰু একবিংশ শতিকাৰ ২২ তম বছৰ আৰু ২০২০ দশকৰ ৩য় বছৰ। অসমীয়া দিনপঞ্জী মতে ১৪২৮-২৯ ভাস্কৰাব্দ বা ১৯৪৩-৪৪ শকাব্দ।

অন্যহাতে ৰাষ্ট্ৰসংঘই ২০২২ বৰ্ষটোক  International Year of Basic Sciences for Sustainable Development, International Year of Sustainable Mountain Development, আৰু the International Year of Glass হিচাপে ঘোষণা কৰিছে।

## তথ্য সংগ্ৰহ

শ্ৰেণী:বৰ্ষ
দ্য ষ্টাৰী নাইট

**দ্য ষ্টাৰী নাইট** হৈছে ডাচ পোষ্ট-ইম্প্ৰেছনিষ্ট চিত্ৰশিল্পী ভিনচেণ্ট ভেন গঘৰ দ্বাৰা তৈল মাধ্যমত কৰা এখন কেনভাচ চিত্ৰ ।এই চিত্ৰ খন ১৮৮৯ চনৰ জুন মাহত অংকিত কৰা হৈছিল , ইয়াত সূৰ্যোদয়ৰ ঠিক আগতে ছেইণ্ট-ৰেমি-ডি-প্ৰভেন্সত থকা তেওঁৰ আশ্ৰয় কোঠাৰ পূব দিশৰ খিৰিকীৰ পৰা দৃশ্যটো দেখুওৱা হৈছে, য'ত এখন কাল্পনিক গাওঁ যোগ দিয়া হৈছে।এই চিত্ৰ খন  ১৯৪১ চনৰ পৰা নিউয়ৰ্ক চহৰৰ আধুনিক কলা সংগ্ৰহালয়ৰ স্থায়ী সংগ্ৰহত আছে, যি লিলি পি ব্লিছ বেকুৱেষ্টৰ জৰিয়তে অধিগ্ৰহণ কৰা হৈছে। এই চিত্ৰক ভেন গঘৰ প্ৰসিদ্ধ ৰচনা হিচাপে ব্যাপকভাৱে গণ্য কৰা হয়, দ্য ষ্টাৰী নাইট হৈছে পাশ্চাত্য কলাৰ আটাইতকৈ স্বীকৃত চিত্ৰসমূহৰ ভিতৰত এখন।
## আশ্ৰয়স্থল

১৮৮৮ চনৰ ২৩ ডিচেম্বৰৰ পিছৰ এদিনত গঘে তেওঁৰ বাওঁ কাণৰ স্ব-বিকৃতকৰণ কৰে, ইয়াৰ পিছত তেওঁ স্বেচ্ছাই ১৮৮৯ চনৰ ৮ মে তাৰিখে ছেইণ্ট-পল-ডি-মাউচোল মানসিক বিকাৰৰ আশ্ৰয় স্থলত ভৰ্তি হয়।  ছেইণ্ট-পল-ডি-মাউচোলত সাধাৰণতে সম্পদশীল লোকসকলক সেৱা আগবঢ়াইছিল আৰু ভেন গঘ ভৰ্তি হোৱাৰ সময়ত ইয়াত আধাতকৈও কম মানুহ আছিল, সেয়ে তেওঁক কেৱল দ্বিতীয় মহলাৰ শোৱনি কোঠাৰ বাদেও পেইণ্টিং ষ্টুডিঅ' হিচাপে ব্যৱহাৰৰ বাবে তলৰ মহলাৰ কোঠাও দখল কৰিবলৈ অনুমতি দিয়া হৈছিল।

ছেইণ্ট-ৰেমি-ডি-প্ৰভেন্সৰ আশ্ৰয়স্থলত থকা সময়ছোৱাত গঘে আৰ্লেছত আৰম্ভ কৰা চিত্ৰসমূহৰ চৰ্চা অব্যাহত আছিল।  এই সময়ছোৱাত তেওঁ তেওঁৰ কেৰিয়াৰৰ কেইখনমান সৰ্বশ্ৰেষ্ঠ চিত্ৰ অংকন কৰে, যি সমূহৰ ভিতৰত আছে ১৮৮৯ চনৰ মে মাহৰ পৰা অংকন আৰম্ভ কৰা *আইৰিছ* (বৰ্তমান জে পল গেটি সংগ্ৰহালয়ত সংৰক্ষণ হৈ আছে)আৰু ১৮৮৯ চনৰ ছেপ্টেম্বৰত আৰম্ভ কৰা তেওঁ ব্লু আত্ম-প্ৰতিকৃতি। ষ্টাৰী নাইট জুনৰ মাজভাগত প্ৰায় ১৮ জুনৰ ভিতৰত অংকন কৰা হৈছিল। সেই তাৰিখত তেওঁ তেওঁৰ ভায়েক থিঅ'লৈ এটা বাৰ্তা লিখি কৈছিল যে তেওঁ এখন তাৰকাযুক্ত আকাশ সম্পৰ্কে নতুনকৈ অধ্যয়ন কৰি আছে।

## তথ্য সংগ্ৰহ

শ্ৰেণী:চিত্ৰ
শ্ৰেণী:ভিনচেণ্ট ভেন গঘৰ চিত্ৰ
গুণ্টুৰ জলকীয়া

**গুণ্টুৰ জলকীয়া** হৈছে ভাৰতৰ অন্ধ্ৰ প্ৰদেশৰ গুণ্টুৰ আৰু প্ৰকাশম জিলাত উৎপাদিত জলকীয়াৰ এক প্ৰকাৰ। এই জলকীয়াবোৰ বিশ্বব্যাপী প্ৰসিদ্ধ আৰু ভাৰতৰ পৰা এছিয়াৰ অন্যান্য দেশ, কানাডা আৰু ইউৰোপলৈ ৰপ্তানি কৰা হয়। গুণ্টুৰ জিলা হৈছে ভাৰতৰ পৰা শ্ৰীলংকা, বাংলাদেশ, মধ্য প্ৰাচ্য, দক্ষিণ কোৰিয়া, ইউকে, আমেৰিকা আৰু লেটিন আমেৰিকাৰ দৰে অঞ্চললৈ সৰ্বাধিক প্ৰকাৰৰ জলকীয়া আৰু জলকীয়া গুৰিৰ মুখ্য উৎপাদক আৰু ৰপ্তানিকৰ্তা। জলকীয়াবোৰত থকা কেপচাইচিনৰ স্তৰৰ বাবে এইবোৰ বিভিন্ন ৰং আৰু সোৱাদ যুক্ত। গুণ্টুৰ জলকীয়াই ভাৰতৰ অন্ধ্ৰ প্ৰদেশ ৰাজ্যৰ তৰকাৰী আৰু বিভিন্ন জনপ্ৰিয় ব্যঞ্জনৰ এক গুৰুত্বপূৰ্ণ অংশ হিচাপে ভূমিকা পালন কৰে। গুণ্টুৰ জলকীয়াৰ মুখ্য ব্যৱসায়িক স্থানটোক গুণ্টুৰ মিৰ্চি য়াৰ্ড বুলি কোৱা হয়। এই য়াৰ্ড হৈছে এছিয়াৰ সৰ্ববৃহৎ শুকান ৰঙা জলকীয়া বজাৰ।  এই জলকীয়াৰ বজাৰ মূল্য ৰাষ্ট্ৰীয় কৃষি বজাৰ বা e-NAM.
দ্বাৰা নিৰ্ধাৰণ কৰা হয়।

## গুণ্টুৰ জলকীয়াৰ জাত
***৩৩৪ জলকীয়া** হৈছে এক প্ৰিমিয়াম ৰপ্তানি-মানদণ্ডৰ জলকীয়া।
***তেজা জলকীয়া** ] হৈছে গুণ্টুৰ জলকীয়াৰ এক উন্নত জাত।

***[[গুণ্টুৰ সান্নাম]]এছ৪** প্ৰকাৰ হৈছে গুণ্টুৰ জলকীয়াবোৰৰ ভিতৰত আটাইতকৈ বিখ্যাত আৰু জনপ্ৰিয় প্ৰকাৰ। সমগ্ৰ বিশ্বতে ইয়াৰ যথেষ্ট চাহিদা আছে। ই অন্ধ্ৰ প্ৰদেশৰ গুণ্টুৰ, প্ৰকাশম, ৱাৰাংগল আৰু খাম্মাম জিলাত বহুল ভাৱে উৎপাদিত হয়। গুৰি কৰা জলকীয়াৰ ছাল ডাঠ, ৰঙা আৰু জলা। ডিচেম্বৰৰ পৰা মে মাহলৈ ইয়াৰ উৎপাদনৰ পৰিমাণ সৰ্বাধিক। এই প্ৰকাৰৰ বাৰ্ষিক উৎপাদন হৈছে প্ৰায় ২৮০,০০০ টন। ইয়াৰ এএছটিএ ৰঙৰ মান ৫০-৮০ আৰু জলা-গোন্ধৰ মাত্ৰা হৈছে ৩৫-৪৫ এছ.ইউ.। 
***২৭৪ জলকীয়া** হৈছে এক সাধাৰণ শিৰা যুক্ত জলকীয়া। 

অন্যান্য গুণ্টুৰ জলকীয়াবোৰ হৈছে ফাটকি, ইণ্ডো-৫, অংকুৰ, ৰোশনি, বেদকী, আৰু মধুবালা। 
## তথ্যসূত্ৰ

শ্ৰেণী:জলকীয়া
শ্ৰেণী:কৃষি
অতুল পাচনী

1,487 × 1,113px|thumb|বিশিষ্ট ফৰাচি নাট্যকাৰ চেমুয়েল বেকেটৰ ‘ওৱেটিং ফৰ গদো’ৰ অসমীয়া অভিযোজনা ‘এদিন আহিব তেওঁ’ ৰ এটি দৃশ্যত অভিনেতা অতুল পাচনি

**অতুল পাচনী** () অসমৰ এগৰাকী অভিনয় শিল্পী। ১৯৬০ চনৰ ২১ জানুৱাৰীত মাজুুলীত তেওঁৰ জন্ম হয়।

## কৰ্মজীৱন

## তথ্য সংগ্ৰহ

## বাহ্যিক সংযোগ

শ্ৰেণী:অসমীয়া অভিনেতা
শ্ৰেণী:অসমীয়া চলচ্চিত্ৰৰ অভিনেতা
বিজয় শংকৰ

**বিজয় শংকৰ** () অসমীয়া চলচ্চিত্ৰৰ এগৰাকী অভিনেতা আছিল। তেওঁৰ জনপ্ৰিয় নাম  হৈছে অকুদা। পঞ্চাচ আৰু ষাঠিৰ দশক দুটা অসমীয়া চলচ্চিত্ৰত তাৰকা প্ৰথাৰ আৰম্ভণি হোৱাৰ প্ৰত্যক্ষদৰ্শী। সেই সময়চোৱাত অসমৰ চলচ্চিত্ৰ জগতত জ্ঞানদা কাকতি, বিদ্যা ৰাও, বিজু ফুকন, বিজয় শংকৰৰ দৰে প্ৰতিভাশালী তাৰকাৰ প্ৰবেশ ঘটিছিল। বিজয় শংকৰৰ প্ৰথম ছবি এৰা বাটৰ সুৰ, যিখন ছবি ভূপেন হাজৰিকাৰো প্ৰথম পৰিচালনা আছিল।  

## চলচ্চিত্ৰপঞ্জী

*এৰা বাটৰ সুৰ (১৯৫৬)
*আমাৰ ঘৰ  (১৯৫৯)
*লটিঘটি (১৯৬৬) 
*চিকমিক বিজুলী (১৯৬৯) 
*মানৱ আৰু দানৱ (১৯৭১) 
*উপগ্ৰহ (১৯৭২)
*সন্তান (১৯৭৪) 
*কাঁচঘৰ (১৯৭৫) 
*বনহংস (১৯৭৭) 
*সোণ মইনা (১৯৮৪) 
*মন মন্দিৰ (১৯৮৫)
*পিতা-পুত্ৰ (১৯৮৮)

## তথ্য সংগ্ৰহ

শ্ৰেণী:অসমীয়া অভিনেতা
শ্ৰেণী:অসমীয়া চলচ্চিত্ৰৰ অভিনেতা
শ্ৰেণী:সংক্ষিপ্ত জীৱনী
প্ৰাগজ্যোতিষ মহাবিদ্যালয়

**প্ৰাগজ্যোতিষ মহাবিদ্যালয়** () হৈছে অসমৰ কামৰূপ (মহানগৰ) জিলাৰ ভৰলুমুখত অৱস্থিত এখন শিক্ষানুষ্ঠান। ১৯৫৪ চনত মহাবিদ্যালয়খন প্ৰতিষ্ঠা কৰা হয়। মহাবিদ্যালয়ৰ পাঠ্যক্ৰম গুৱাহাটী বিশ্ববিদ্যালয়ৰ অন্তৰ্গত।
 
শিক্ষানুষ্ঠানখন ভৰলু নৈৰ পাৰত অৱস্থিত৷  ২০১৩-১৪ চনত প্ৰাগজ্যোতিষ মহাবিদ্যালয়ে হীৰক জয়ন্তী উদ্‌যাপন কৰে৷ পূৰ্ণাংগ পৰ্যায়ৰ মহাবিদ্যালয়খনে কলা, বিজ্ঞান আৰু বাণিজ্য শাখাত উচ্চ শিক্ষা প্ৰদান কৰে৷  মহাবিদ্যালয়খনত দুটা স্নাতকোত্তৰ বিভাগ আছে৷ সেইকেইটা হৈছে *অসম* আৰু *পৰ্যটন ব্যৱস্থাপনা*।
## ইতিহাস
ভাৰতে স্বাধীনতা লাভ কৰাৰ সাত বছৰৰ পাছত, ১৯৫৪ চনৰ ১ ছেপ্টেম্বৰত প্ৰাগজ্যোতিষ মহাবিদ্যালয় প্ৰতিষ্ঠা কৰা হৈছিল৷ বিশিষ্ট সাহিত্যিক-পণ্ডিত তীৰ্থনাথ শৰ্মাই প্ৰাগজ্যোতিষ মহাবিদ্যালয়ৰ প্ৰতিষ্ঠাপক অধ্যক্ষৰ দায়িত্ব চম্ভালে৷ 

## অধ্যক্ষসকল

## তথ্য সংগ্ৰহ

শ্ৰেণী:শৈক্ষিক প্ৰতিষ্ঠান
শ্ৰেণী:অসমৰ মহাবিদ্যালয়সমূহ
এৰ'ৰ অসম্ভৱতা উপপাদ্য

সামাজিক নিৰ্ণয় তত্ত্বত **এৰ'ৰ অসম্ভৱতা উপপাদ্য**ই কয় যে এনে কোনো সামাজিক কল্যাণ ফলন নাই যিয়ে অবাধিত আদিক্ষেত্ৰ, দুৰ্বল পাৰেট' নীতি, অপ্ৰাসংগিক বিকল্পৰ স্বাধীনতা আৰু একনায়কত্বৰ অভাৱৰ চৰ্ত পূৰ্ণ কৰে। এই উপপাদ্য অৰ্থনীতিবিদ কেনেথ এৰ'ৱে ১৯৫০ চনত "*এ ডিফিকাল্টি ইন দ্য কন্সেপ্ট অৱ চ'চিয়েল ৱেলফেয়াৰ*" নামৰ গৱেষণা পত্ৰত প্ৰমাণ কৰিছিল, আৰু ১৯৫১ চনত "*চচিয়েল চইছ এণ্ড ইণ্ডিভিজুৱেল ভেল্যুজ*" নামৰ গ্ৰন্থেৰে জনপ্ৰয় কৰি তুলিছিল। এই উপপাদ্যৰ প্ৰত্যক্ষ ফল দেখা যায় নিৰ্বাচনৰ ক্ষেত্ৰত: এনে কোনো নিৰ্বাচনী নীতি নাই যি তলত দিয়া তিনি "ন্যায়বাদী" চৰ্ত পূৰ্ণ কৰে:

* যদি প্ৰত্যেক মতদাতাই ১তকৈ ২ক পচন্দ কৰে, তেন্তে নিৰ্বাচনৰ ফলাফলত ২ৰ স্থান ১তকৈ ওপৰত হ'ব লাগিব
* যদি প্ৰত্যেক মতদাতাৰ ১ আৰু ২ৰ মাজত কোন অধিক পচন্দৰ, সেই মত সলনি নহয়, তেন্তে ফলাফলতো ১ আৰু ২ৰ মাজত কোন ওপৰত থাকিব, সেই কথা সলনি হ'ব না্লাগে
* একনায়কৰ অভাৱ: এনে কোনো মতদাতা নাই যাৰ পচন্দ সদায় নিৰ্বাচনৰ ফলাফলত প্ৰতিফলিত হয়, আন মতদাতাসকলে যাকেই পচন্দ নকৰক কিয়

এই উপপাদ্য কেৱল ক্ৰমবাচক নিৰ্বাচনৰ ক্ষেত্ৰতহে প্ৰযোজ্য। 

নিৰ্বাচনৰ উপৰিও, দাৰ্শনিক-স্তৰত, এই উপপাদ্যই সূচাই যে সমাজ এখনক তৰ্কসংগত নিৰ্ণয়কাৰী হিচাপে গণ্য কৰিব পৰা নাযায়, যদিহে সামাজিক পচন্দক একাধিক ব্যক্তিৰ পচন্দৰ পৰা নিৰ্ণয় কৰা হয় (একনায়কত্বৰ অভাৱ) আৰু দুৰ্বল পাৰেট' ইষ্টত্বক সন্মান জনোৱা হয়। 

## চৰ্তসমূহ
এৰ'ৰ অসম্ভৱতা উপপাদ্য ক্ৰমবাচক অগ্ৰাধিকাৰৰ ক্ষেত্ৰত প্ৰযোজ্য, য'ত তিনি বা ততোধিক বিকল্পৰ মাজত চয়ন কৰিব লাগে। ধৰি লওক এখন সমাজত n > ২ ব্যক্তি আছে আৰু N > ২ বিকল্প আছে। এই n ব্যক্তিৰ প্ৰত্যেকৰে বাবে আটাইকেইটা বিকল্পৰ ওপৰত একো একোটা অগ্ৰাধিকাৰ সম্বন্ধ সংজ্ঞায়িত, যাক ব্যক্তি iৰ বাবে \succeq _ i ৰে দৰ্শোৱা হৈছে। এটি সামাজিক নিৰ্ণয় ফলন f হ'ল এটি ফলন যিয়ে এই আটইকেইটা ব্যক্তিগত অগ্ৰাধিকাৰ সম্বন্ধ গ্ৰহণ কৰি, এক সামাজিক অগ্ৰাধিকাৰ সম্বন্ধ \succeq প্ৰদান কৰে। 

এনে ক্ষেত্ৰত, এই উপপাদ্যত তিনিটা চৰ্ত আছে:

## তথ্য সংগ্ৰহ

শ্ৰেণী:অৰ্থনীতি
শ্ৰেণী:বিৰোধাভাস
পাগলাদিয়া নদী

**পাগলাদিয়া নদী** () বা **পাগ্লাদিয়া নদী** ভাৰতৰ অসম ৰাজ্যৰ ব্ৰহ্মপুত্ৰ নদৰ উত্তৰবাহিনী উপনদী। পাগলাদিয়া নদীৰ উদ্গম স্থান হৈছে ভূটান পাহাৰৰ দেওথাং। ই ব্ৰহ্মপুত্ৰ নদীৰ সৈতে মিলিত হোৱাৰ আগতে অসমৰবাক্সা জিলা আৰু নলবাৰী জিলাৰ মাজেৰে বৈ গৈছে। পাগলাদিয়া নদী চিৰস্থায়ী আৰু তলি দাং খোৱাৰ বাবে গভীৰ নহয়। বিশেষভাৱে আকস্মিক বানপানী আৰু উচ্চ পানী বহনৰ হাৰৰ বাবে পাগলাদিয়া জনাজাত।

## গতিপথ
পাগলাদিয়া নদী ভূটান পাহাৰৰ দেওথাং নামৰ ঠাইত উৎপত্তি হৈছে। তাৰপিছত ই অসমৰ বাক্সা জিলাত প্ৰৱেশ কৰিছে। তাৰপিছত নলবাৰী জিলাৰ মাজেৰে পাৰ হৈ ব্ৰহ্মপুত্ৰত পৰিছে। বাৰিষা কালত ই প্ৰচুৰ পানী কঢ়িয়াই নিয়ে। নদীখনৰ বুকুত গেদ জমা হোৱাৰ বাবে বেছি গভীৰ নহয়। বাৰিষা কালত পানীৰে উপচি পৰা অৱবাহিকাটো সক্ৰিয়ভাৱে গতিপথ সলনি কৰা প্ৰকৃতিৰ দ্বাৰা বিকশিত হৈছে আৰু ইয়াৰ ফলত জটিল গতিপথৰ আৰ্হিৰ অৱবাহিকা গঢ় লৈ উঠিছে। মৰা পাগলাদিয়া নামেৰে জনাজাত পূৰ্বৰ পাগলাদিয়াৰ এৰাসুঁতিৰ অংশ এতিয়াও বাক্সা জিলাৰ খাগ্ৰাবাৰী আৰু বৰমাৰ মাজেৰে যোৱা পৰিত্যক্ত নলাৰ ৰূপত দেখা যায়।

## বৰ্তমান স্থিতি
শেহতীয়াকৈ নলবাৰী জিলাত পাগলাদিয়া নদীৰ পাৰত কৃষিবিপ্লৱ আৰু নদী পৰ্যটনৰ দৰে বিভিন্ন প্ৰকল্প গঢ় লৈ উঠিছে। নলবাৰী বালিতাৰাৰ জ্যোতি ফাৰ্মাৰ্চ ক্লাৱে নিৰ্মাণ কৰি উলিওৱা ‘কঁহুৱা ৰিজ’ৰ্ট’ আৰু ‘পাগলাদিয়া ৰিজ’ৰ্ট’এ নদীকেন্দ্ৰিক কৃষি পৰ্যটনত উদগনি যোগাইছে।

## জনপ্ৰিয় মাধ্যমত
পাগলাদিয়া নদীক বিষয় হিচাপে লৈ অসমীয়া সংগীত আৰু সাহিত্যক অলেখ সৃষ্টিয়ে সমৃদ্ধ কৰিছে৷ ভূপেন হাজৰিকাৰ এটি গীতত পাগলাদিয়া নদীক কেন্দ্ৰ কৰি ইয়াৰ স্থানীয় সমাজৰ এখন ছবি প্ৰতিফলিত হৈছে৷ ”আমাক সোধা যদি / (ক’ম) গাঁৱৰ আয়ুসৰেখা হ’ল পাগলাদিয়া নদী / এই নদীৰ পানীয়ে (আমাৰ) দেহা শীতলায়”- এই গীতটো পাগলাদিয়া নদীক কেন্দ্ৰ কৰি ৰচনা কৰা হৈছে৷ তেনেদৰে, নিৰুপমা বৰগোহাঞিৰ ‘সেই নদী নিৰৱধি’, ‘ইপাৰৰ ঘৰ সিপাৰৰ ঘৰ’ আদি উপন্যাসত মূল উপজীব্য হিচাপে পাগলাদিয়া নদীয়ে স্থান লাভ কৰিছে৷ কবি হৰেকৃষ্ণ ডেকাৰ কবিতাতো পাগলাদিয়া নদীয়ে স্থান পাইছে৷

## তথ্য উৎস

শ্ৰেণী:অসমৰ নদী
শ্ৰেণী:ব্ৰহ্মপুত্ৰ নদীৰ উপনৈ
দুৰ্গেশ্বৰ বৰঠাকুৰ

**দুৰ্গেশ্বৰ বৰঠাকুৰ** () অসমৰ এগৰাকী নাট্যকাৰ, অভিনেতা আৰু অসমীয়া চলচ্চিত্ৰৰ চিত্ৰনাট্যকাৰ আছিল। নাটকৰ প্ৰতি থকা আগ্ৰহৰ বাবেই তেওঁ ভাৰতীয় ৰিজাৰ্ভ বেংকৰ চাকৰি এৰি অনাতাঁৰ কেন্দ্ৰত যোগদান কৰিছিল। অনাতাঁৰ কেন্দ্ৰৰ বাবে নাট আৰু আলেখ্য ৰচনা কৰাৰ উপৰিও তেওঁ কেইখনমান অসমীয়া চলচ্চিত্ৰৰ চিত্ৰনাট্য আৰু সংলাপ ৰচনা কৰিছে। তেওঁ বিশেষকৈ হাস্যৰসাত্মক অভিনয়ৰ বাবে জনাজাত।

## সংক্ষিপ্ত জীৱনী
তেওঁৰ জন্ম হয় ১৫ ডিচেম্বৰ, ১৯২৯ চনত শিৱসাগৰ জিলাৰ জা‌‌জী বামুণ গাঁৱত। তেওঁ জাঁ‌জী হাইস্কুল আৰু কটন মহাবিদ্যালয়ত শিক্ষাগ্ৰহণ কৰিছিল। ১৯৬০ চনত তেওঁ আকাশবাণীৰ চাকৰিত যোগদান কৰিছিল। তেওঁৰ জনপ্ৰিয় নাম প্ৰসাদ। ১৯৯৬ চনৰ ২২ জানুৱাৰীত বৰঠাকুৰৰ পৰলোকপ্ৰাপ্তি ঘটে।

ৰিজাৰ্ভ বেংকৰ চাকৰিৰে কৰ্মজীৱনৰ আৰম্ভণি। পৰৱৰ্তী সময়ত আকাশবাণী গুৱাহাটী কেন্দ্ৰত অনুষ্ঠান প্ৰযোজক হিচাপে কৰ্মজীৱন আৰম্ভ কৰে। শিলচৰ কেন্দ্ৰৰ পৰা ষ্টেচন ডাইৰেক্টৰ হৈ অৱসৰ গ্ৰহণ কৰে। 

## তথ্য সংগ্ৰহ

শ্ৰেণী:অসমীয়া অভিনেতা
শ্ৰেণী:অসমীয়া নাট্যকাৰ
শ্ৰেণী:অসমীয়া চলচ্চিত্ৰৰ অভিনেতা
শ্ৰেণী:সংক্ষিপ্ত জীৱনী
কল মি বাই ইয়ৰ নেম (চলচ্চিত্ৰ)

**কল মি বাই ইয়ৰ নেম** () হৈছে লুকা গুয়াডাগনিনোৰ দ্বাৰা পৰিচালিত ২০১৭ চনত মুক্তি লাভ কৰা এখন ৰোমাণ্টিক ড্ৰামা চলচ্চিত্ৰ। ইয়াৰ চিত্ৰনাট্য জেমছ আইভৰীৰ দ্বাৰা কৰা হৈছে। ইয়াৰ উপৰিও তেওঁ ছবিখনৰ সহ-প্ৰযোজনাৰ সৈতেও জড়িত। ছবিখন আন্দ্ৰে এচিমেনৰ একে শিৰোনামৰে উপন্যাসখনৰ ওপৰত আধাৰিত। আই এম লাভ (২০০৯) আৰু এ বিগাৰ স্প্ল্যাছৰ (২০১৫) পিছত এই ছবিখন হৈছে গুয়াডাগনিনোৰ বিষয়ভিত্তিক "ডিজায়াৰ" ত্ৰিলজীৰ অন্তিমখন ছবি। "কল মি বাই ইয়ৰ নেম" চিনেমাখনে ১৯৮৩ চনত উত্তৰ ইটালীত বাস কৰা এজন ১৭ বছৰীয়া কিশোৰ এলিঅ পাৰলমেন ( টিমোথি চালামেট ) আৰু এলিঅ'ৰ দেউতাক চেমুৱেলৰ (মাইকেল ষ্টুলবাৰ্গ) প্ৰত্নতাত্বিক বিভাগৰ ২৪ বছৰীয়া সহযোগী স্নাতক-ছাত্ৰ অলিভাৰৰ (আৰ্মি হেমাৰ) মাজৰ ৰোমাণ্টিক সম্পৰ্কৰ বৰ্ণনা কৰিছে। এই চলচ্চিত্ৰখনত ১অভিনেত্ৰী আমিৰা কাছাৰ, এষ্টাৰ গাৰেল আৰু ভিক্টোয়েৰ ডু বোইছেও অভিনয় কৰিছে।
## তথ্য সংগ্ৰহ

শ্ৰেণী:২০১৭ বৰ্ষৰ চলচ্চিত্ৰ
পৃথ্বীৰাজ ৰাভা

**পৃথ্বীৰাজ ৰাভা** (জন্ম ১৯৫৭ চন) অসমৰ এগৰাকী ৰাজনীতিবিদ তথা অভিনেতা। তেওঁৰ পিতৃ কলাগুৰু বিষ্ণুপ্ৰসাদ ৰাভা আৰু মাতৃ কনকলতা ৰাভা। তেওঁ অসমীয়া বোলছবি শ্ৰীমন্ত শঙ্কৰদেৱে (২০১০),অহেতুক, লখিমী আৰু ফিৰিঙতিত অভিনয় কৰিছিল। ২০২১ চনৰ অসম বিধানসভা নিৰ্বাচনত তেওঁ অসম গণ পৰিষদ দলৰ পৰা বিধায়ক হিচাপে নিৰ্বাচিত হয়। পৃথ্বীৰাজ ৰাভা বৰ্তমান তেজপুৰ বিধানসভা সমষ্টিৰ সন্মানীয় বিধায়ক। 

## তথ্য সংগ্ৰহ

শ্ৰেণী:অসমৰ ৰাজনীতিক
শ্ৰেণী:অসমীয়া অভিনেতা
মিৰেল কুদ্দুছ

**মিৰেল কুদ্দুছ** () সত্তৰ, আশী আৰু নব্বৈৰ দশকৰ এজন অসমীয়া চলচ্চিত্ৰৰ অভিনেতা। কৌতুক অভিনেতা ৰূপে তেওঁ যথেষ্ঠ জনপ্ৰিয়তা অৰ্জন কৰিছিল। 
## সংক্ষিপ্ত জীৱনী
তেওঁৰ জন্ম হৈছিল গুৱাহাটীৰ মাছখোৱাত। গুৱাহাটী বিশ্ববিদ্যালয়ৰ পৰা তেওঁ জীৱ বিজ্ঞানত স্নাতকোত্তৰ ডিগ্ৰী লাভ কৰে। তেওঁ আইনো পঢ়িছিল। সাংস্কৃতিক দিশটোৰ প্ৰতি ৰাপ থকা বাবে তেওঁ শিক্ষা সাং কৰি চলচ্চিত্ৰ জগতত পদাৰ্পন কৰে। তেওঁৰ প্ৰথম ছবি হৃদয়ৰ প্ৰয়োজন। ইয়াৰ উপৰিও তেওঁ আদালত, জীৱন সুৰভি, মা, হৃদয়ৰ আঁৰে আঁৰে, দেৱতা আদি অনেক ছবিত অভিনয় কৰিছে।

কুদ্দুছৰ মঞ্চাভিনয়ৰ সৈতেও সম্পৰ্ক আছিল। দুলাল ৰয়ে পৰিচালনা কৰা *শুনা জন্মজয়*, *মাছৰ তেলেৰে মাছ*, *চৰকাৰী ইন্সপেক্তৰ* আৰু *অন্ধযুগ* নাটকত তেওঁ অভিনয় কৰে। তেওঁ শিৱপ্ৰসাদ ঠাকুৰে পৰিচালনা কৰা টেলিফিল্ম *মুক্তবন্দী* আৰু *হাতী*ৰ উপৰিও *পথৰুঘাটে ৰিঙিয়ায়*, *ঘৰত কোন আছে* আৰু *বহাগতে শীত* শীৰ্ষক দূৰদৰ্শনৰ ধাৰাবাহিকতো অভিনয় কৰে।

পিছলৈ কুদ্দুছে অভিনয় জীৱন ত্যাগ কৰি ধৰ্মীয় কাজ-কৰ্মৰ সৈতে জড়িত হৈ পৰে। 
## চলচ্চিত্ৰপঞ্জী

* হৃদয়ৰ প্ৰয়োজন (১৯৭২)
*উত্তৰণ (১৯৭৩)
*আদালত (১৯৭৬)
*পাপ আৰু প্ৰায়শ্চিত্ত (১৯৭৭)
*আশ্ৰয় (১৯৭৯)
*পোনাকণ (১৯৮১)
*সাদৰী  (১৯৮২)
*সেন্দুৰ (১৯৮৪)
*জীৱন সুৰভি  (১৯৮৪)
*সোণ মইনা(১৯৮৪)
*বহাগৰ দুপৰীয়া (১৯৮৫)
*মন মন্দিৰ (১৯৮৫) 
*পূজা (১৯৮৫)
*অংগীকাৰ (১৯৮৫)
*ময়ূৰী (১৯৮৬)
*মধুছন্দা (১৯৮৬)
*মা (১৯৮৬)
*এই দেশ মোৰ দেশ (১৯৮৬)
*প্ৰতিমা (১৯৮৭)
*প্ৰতিদান(১৯৮৭)
*প্ৰতিশোধ (১৯৮৭)
*সূত্ৰপাত (১৯৮৭)
*পিতা-পুত্ৰ (১৯৮৮)
*ধ্ৰুৱতৰা (১৯৯০)
*ৰঙা নদী (১৯৯০)
*প্ৰভাতী পখীৰ গান  (১৯৯২)
*প্ৰিয়জন (১৯৯৩)
*শ্ৰী মান মাইমন (১৯৯৩)
*হৃদয়ৰ আঁৰে আঁৰে (১৯৯৪)
*উৰ্বশী (১৯৯৫)
*সাগৰলৈ বহুদূৰ (১৯৮৫)
*সপোন (১৯৯৭)
*দেৱতা (১৯৯৮)

## তথ্যউৎস

শ্ৰেণী:অসমীয়া অভিনেতা
শ্ৰেণী:অসমীয়া চলচ্চিত্ৰৰ অভিনেতা
ছত্ৰাকাৰ দেৱালয়

**ছত্ৰাকাৰ দেৱালয়** () অসমৰ গুৱাহাটীৰ উজান বজাৰত অৱস্থিত মন্দিৰ। এই দেৱালয় আহোম যুগত স্বৰ্গদেউ কমলেশ্বৰ সিংহৰ তত্ত্বাৱধানত নিৰ্মাণ কৰা হৈছিল। ইয়াৰ লগতে অৱস্থিত মংগলচণ্ডী দেৱীৰ মন্দিৰটো কলীয়া ভোমোৰা বৰফুকনে নিৰ্মাণ কৰাইছিল।

## নামৰ উৎপত্তি
ছত্ৰাকাৰ দেৱালয় গুৱাহাটীৰ উজান বজাৰৰ এটা টিলাৰ ওপৰত অৱস্থিত। এই টিলাৰ আকৃতি ছত্ৰ বা ছাতিৰ আকৃতিৰ হোৱাৰ বাবে পিছলৈ দেৱালয়খনৰ নামো ছত্ৰাকাৰ হয়।

## ইতিহাস
এই মন্দিৰ মূলতঃ ভগৱান শিৱ আৰু ভগৱান বিষ্ণুক উৎসৰ্গিত কৰা হৈছিল। পিছলৈ ইয়াত দেৱী মংগলচণ্ডী মন্দিৰটোও অন্তৰ্ভুক্ত কৰা হৈছিল। তিনিওটা মন্দিৰৰ কেন্দ্ৰত ভগৱান বিষ্ণু, সোঁফালে ভগৱান শিৱ আৰু বাওঁফালে দেৱী মংগলচণ্ডী বিৰাজমান। দেৱীৰ মন্দিৰটো কলীয়া ভোমোৰা বৰফুকনে প্ৰতিষ্ঠা কৰিছিল। ইয়াৰ আগতে কামৰূপৰ ৰঙিয়াৰ হৰদত্ত-বিৰাদত্ত ভাতৃসকলে দেৱী মংগলচণ্ডীক পূজা-অৰ্চনা কৰিছিল আৰু দেৱীৰ ধাতুৰ মূৰ্তি আছিল। তেওঁলোকে ১৮ শতিকাৰ শেষভাগত দন্দুৱা দ্ৰোহত আহোম সকলৰ বিৰুদ্ধে বিদ্ৰোহ কৰিছিল। তেওঁলোক পৰাজিত হোৱাৰ পিছত দেৱীৰ মূৰ্তিটো হ্ৰদত আহোমসকলৰ পৰা লুকুৱাই ৰখা হৈছিল।

কলীয়া ভোমোৰা বৰফুকনৰ পত্নীয়ে দেৱীৰ সপোন দেখালৈকে এই মূৰ্তি বহু বছৰ ধৰি হ্ৰদৰ পানীৰ তলত লুকাই আছিল। দেৱীযে সপোনত তেওঁক মূৰ্তিটো পুনৰ প্ৰতিষ্ঠা কৰিবলৈ আদেশ দিছিল। সেয়ে কলীয়া ভোমোৰাযে মূৰ্তিটো উলিয়াই গুৱাহাটীৰ ছত্ৰাকাৰ দেৱালয়ত স্থাপন কৰে।

## বৰ্ণনা
মধ্যযুগৰ পিছৰ ভাগত দেৱোত্তৰ ভূমিৰ ওপৰত স্থাপন কৰা এই মন্দিৰ প্ৰাঙ্গনত শিৱ, বিষ্ণু আৰু মংগলচণ্ডীৰ মন্দিৰ তিনিটা আছে। আহোম ৰজা কমলেশ্বৰ সিংহৰ দিনত (১৭৯৫-১৮১০) সজোৱা এই ছত্ৰাকাৰ দেৱালয় শাক্ত ধৰ্মৰ এখন প্ৰধান পীঠস্থান। মধ্যযুগৰ প্ৰথম ভাগৰ কিছুমান শৈল ভাস্কৰ্য্য এই পীঠস্থানত পোৱা যায়। মধ্য যুগৰ কিছুমান ভাস্কৰ্য্য মন্দিৰৰ দেৱালৰ বাহিৰ ফালে লগোৱা আছে। বংশী গোপালৰ এটা শিলত খোদিত সুন্দৰ মূৰ্ত্তি বিষ্ণু মন্দিৰত পৱিত্ৰভাৱে থোৱা আছে। এই মন্দিৰসমূহ বৰ্তমানে নতুনকৈ সজোৱা হৈছে। উত্তৰফালে থকা ব্ৰহ্মপুত্ৰৰ মুখামুখিকৈ এটা টিলাৰ ওপৰত সজোৱা এই মন্দিৰলৈ ভ্ৰমণকাৰী সকলৰ উপৰিও তীৰ্থযাত্ৰীসকল নিয়মিতভাৱে আহে। 

## পৰ্যটন

ছত্ৰাকাৰ দেৱালয় হিন্দু ধৰ্মাৱলম্বী লোকসকলৰ পৱিত্ৰ উপাসনাস্থল। ইয়ালৈ দৈনন্দিন বহু ভক্তৰ সমাগম হয়। হিন্দু ধৰ্মৰ তিনিটা প্ৰধান ভাগ শৈৱ, শাক্ত আৰু বৈষ্ণৱ সম্প্ৰদায়ৰ মানুহ ইয়ালৈ আহে। প্ৰতিবছৰে ইয়াত উলহ-মালহকৈ মহাশিৱৰাত্ৰি আৰু দুৰ্গা পূজা অনুষ্ঠিত হয়। দেৱী মংগলচণ্ডী মন্দিৰ উল্লেখযোগ্য শক্তিপীঠ।

## অৱস্থান
ছত্ৰাকাৰ দেৱালয় কামৰূপ মহানগৰ জিলাৰ গুৱাহাটী মহানগৰৰ উজান বজাৰত অৱস্থিত। গুৱাহাটী চহৰৰ মাজমজিয়াত অৱস্থিত হোৱাৰ বাবে যোগাযোগৰ সু-ব্যৱস্থা আছে। ইয়াৰ নিকটৱৰ্তী ৰে'ল ষ্টেচন পল্টন বজাৰত অৱস্থিত গুৱাহাটী ৰেল ষ্টেচন মাত্ৰ ২.৫ কিঃমিঃ নিলগত অৱস্থিত। লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰৰ পৰা ই প্ৰায় ২৩ কিঃমিঃ নিলগত অৱস্থিত। 

## তথ্য উৎস

শ্ৰেণী:অসমৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
শ্ৰেণী:অসমৰ পৰ্যটনস্থলী
শ্ৰেণী:কামৰূপ মহানগৰ জিলা
অগ্নিগড় (চলচ্চিত্ৰ)

**অগ্নিগড়** () ১৯৯৪ চনত মুক্তি পোৱা এখন সাম্প্ৰতিক বিষয়বস্তুৰ আধাৰত নিৰ্মিত অসমীয়া ছবি। অগ্নিগড়ৰ কাহিনী, চিত্ৰনাট্য আৰু পৰিচালনা চন্দ্ৰ মুদৈৰ। প্ৰযোজনা প্ৰদীপ গগৈৰ। মূল চৰিত্ৰটোত অভিনয় কৰিছে অৰুণ নাথে। সংগীত ভূপেন উজীৰৰ। গীতত কণ্ঠদান কৰিছে ভূপেন হাজৰিকাই।

## অভিনয় শিল্পী

*অৰুণ নাথ
*বিষ্ণু খাৰঘৰীয়া
*আব্দুল মজিদ
*জয়ন্ত ভাগৱতী
*গুণ মহন্ত
*জেৰিফা ৱাহিদ
*পবিত্ৰ বৰকাকতি
*প্ৰদীপ হাজৰিকা

## তথ্য উৎস

## বাহ্যিক সংযোগ
*

শ্ৰেণী:অসমীয়া চলচ্চিত্ৰ
শ্ৰেণী:১৯৯০ দশকৰ অসমীয়া চলচ্চিত্ৰ
শ্ৰেণী:পোখালি (অসমীয়া চলচ্চিত্ৰ)
শ্ৰেণী:১৯৯৪ বৰ্ষৰ চলচ্চিত্ৰ
গুণ মহন্ত

**গুণ মহন্ত** () অসমৰ এগৰাকী অভিনয় শিল্পী আছিল। তেওঁ ১৯৪৬ চনত নগাঁৱত জন্মগ্ৰহণ কৰে। অগ্নিগড়, ৰঙানদী, উজনিৰ দুজনী গাভৰু, মন, শ্ৰীমন্ত শংকৰদেৱ, বীৰ চিলাৰায়, মাঘত মামণিৰ বিয়া আদি ছবিত তেওঁ অভিনয় কৰে। ২০১৮ চনৰ ২৭ আগষ্টত মহন্তৰ দেহাৱসান ঘটে।
## সংক্ষিপ্ত জীৱনী
১৯৪৬ চনত নগাঁও জিলাৰ শেনচোৱাৰ কলাকটা সত্ৰত গুণ মহন্তৰ জন্ম হয়৷ শেনচোৱা প্ৰাথমিক বিদ্যালয়ত তেওঁ শিক্ষা জীৱন আৰম্ভ কৰি পিছত কুঁজীডাহ উচ্চতৰ মাধ্যমিক বিদ্যালয়, নগাঁও চৰকাৰী বালক উচ্চতৰ মাধ্যমিক বিদ্যালয় আৰু শেষত নগাঁও মহাবিদ্যালয়ৰ পৰা স্নাতক ডিগ্ৰী গ্ৰহণ কৰে। পিছলৈ তেওঁ নগাঁও চহৰৰ ফৌজাদাৰী পট্টীত বসতি কৰিবলৈ লৈছিল৷

তেওঁ বহু পলমকৈ চলচ্চিত্ৰ জগতত প্ৰবেশ কৰে৷ তেওঁৰ প্ৰথম কথাছবি ১৯৯৪-ত মুক্তি পোৱা চন্দ্ৰ মুদৈৰ অগ্নিগড়৷ তেওঁ পঞ্চাচখনতকৈও অধিক ছবিত অভিনয় কৰে৷ প্ৰায়ভাগতে তেওঁক দেউতাকৰ ভূমিকাত দেখা যায়৷ ইয়াৰোপৰি তেওঁ ডেৰশৰো অধিক মঞ্চ নাটক, শতাধিক ভিচিডি,আঠখন তথ্যচিত্ৰ, দহখনৰো অধিক ৰেডিঅ’ নাটত অভিনয় কৰে।
## চলচিত্ৰপঞ্জী

*অগ্নিগড়
*কন্যাদান, 
* অধিনায়ক, 
* উজনীৰ দুজনী গাভৰু, 
* ৰণাংগিনী, 
* শেষ উপহাৰ, 
* প্ৰেম আৰু প্ৰেম, 
* মৰম নদীৰ গাভৰু ঘাট, 
* এই মৰম তোমাৰ বাবে, 
* মাঘত মামণিৰ বিয়া, 
* মিঠা মিঠা লগনত, 
* কাদম্বৰী, 
* সৰু বোৱাৰী, 
* দীনবন্ধু, 
* চক্ৰবেহু, 
* শ্ৰীমন্ত শংকৰদেৱ, 
* ৰঙানদী, 
* বীৰ চিলাৰায় 
*বন্ধন
*ৰং
*মন বিৰিণাৰ জুই
*মমতাজ
*জীয়া জুৰিৰ সুবাস
*টি আৰ পি
*যুগদ্ৰষ্টা
*জীয়া জুৰিৰ সুবাস আদি।

## মৃত্যু
২০১৮ চনৰ ২৭ আগষ্টত ৭২ বছৰ বয়সত মহন্তৰ মৃত্যু হয়৷ দীৰ্ঘদিন ধৰি তেওঁ, হৃদ আৰু স্নায়বিক ৰোগত ভূগি আছিল৷  ২৭ আগষ্টৰ পুৱা তেওঁৰ শৰীৰৰ অৱস্থা বেয়া হোৱাত ততাতৈয়াকৈ স্থানীয় নাৰ্চিং হোম এখনলৈ লৈ যোৱা হয় যদিও বাটতে তেওঁ শেষ উশাহ লয়৷
## তথ্য সংগ্ৰহ

## বাহ্যিক সংযোগ
*

শ্ৰেণী:অসমীয়া অভিনেতা
শ্ৰেণী:অসমীয়া চলচ্চিত্ৰৰ অভিনেতা
লক্ষী বৰঠাকুৰ

**লক্ষী বৰঠাকুৰ** () অসমৰ এগৰাকী অভিনয় শিল্পী, নাট্যকাৰ তথা লেখক আছিল। লক্ষ্মীনাথ বেজবৰুৱাৰ বুঢ়ী আইৰ সাধুৰ ওপৰত আধাৰিত *লটকন* সাধুৰ নাট্যৰূপত নোমলৰ চৰিত্ৰত কৰা অভিনয়ৰ বাবে তেওঁ বিশেষভাৱে পৰিচিত। বৰঠাকুৰে জুয়ে পোৰা সোণ, জাতিংগা ইত্যাদি, যৌৱনে আমনি কৰে আদি বহুকেইখন অসমীয়া চলচ্চিত্ৰ, কেইবাখনো দূৰদৰ্শন ধাৰাবাহিক আৰু ২০খন টেলিফিল্মত অভিনয় কৰে। ইয়াৰোপৰি তেওঁ বহুকেইখন অনাতাঁ‌ৰ আলেখ্যতো কণ্ঠদান কৰিছিল। ২০১৫ চনৰ ১৯ জুনত বৰঠাকুৰৰ দেহাৱসান ঘটে।
## প্ৰাৰম্ভিক জীৱন
১৯৫৭ চনত শোণিতপুৰ জিলা, জামুগুৰিহাট অঞ্চলৰ মাধৱ গাঁৱত লক্ষী বৰঠাকুৰৰ জন্ম হৈছিল। তেওঁৰ মাক-দেউতাকৰ নাম আছিল- ক্ৰমে পুণেশ্বৰী বৰঠাকুৰ আৰু ভোলানাথ বৰঠাকুৰ। তেওঁ জামুগুৰি উচ্চতম মাধ্যমিক বিদ্যালয়ৰ পৰা উচ্চতৰ মাধ্যমিক আৰু দৰং মহাবিদ্যালয়ৰ পৰা স্নাতক উত্তীৰ্ণ হয়।

## কৰ্মজীৱন
১৯৭৯ চনত তেওঁ সাংস্কৃতিক সঞ্চালকালয়ত এজন শিল্পী হিচাপে যোগদান কৰে। ১৯৮১-ত তথ্য আৰু সম্প্ৰচাৰ মন্ত্ৰালয়ৰ অধীনস্থ গীত আৰু নাট বিভাগত এজন শিল্পী হিচাপে যোগদান কৰে আৰু পিছলৈ তেওঁৰ প্ৰশিক্ষক পদলৈ পদোন্নতি হয়। ২০১৭ চনত তেওঁ অৱসৰ গ্ৰহণ কৰে।

বৰঠাকুৰ কলেজীয়া জীৱনৰ পৰাই নাটকৰ সৈতে জড়িত হৈ আছিল। তেওঁ ২৮খন কথাছবি, ৭৮খন ধাৰাবাহিক, ২০খন টেলিফিল্ম আৰু ৩০খন অনাতাঁৰ নাটত অভিনয় কৰে। তেওঁ ১০খন একাংকিকা আৰু ১খন পূৰ্ণাংগ নাটত ৰচনা কৰিছে কৰিছে। তেওঁ *গান্ধাৰী* আৰু *বেদব্যাস* অসমীয়ালৈ অনুবাদ কৰাৰ উপৰিও *বিজয় টেণ্ডুলকাৰ প্ৰসংগ* নামৰ গ্ৰন্থ এখনো ৰচনা কৰে। 

ৰাজেন ৰাজখোৱা পৰিচালিত *ঘৰত কোন আছে* তেওঁৰ প্ৰথম অভিনীত দূৰদৰ্শন ধাৰাবাহিক। *মলক গুইন গুইন* আৰু *কলিতাৰ শাহুআই* তেওঁৰ দুখন উল্লেখযোগ্য ধাৰাবাহিক। ভবেন্দ্ৰ নাথ শইকীয়া পৰিচালিত সাৰথিৰ যোগেদি তেওঁ চলচ্চিত্ৰ জগতত পদাৰ্পন কৰে। তেওঁ অভিনয় কৰা অন্য কেইখনমান কথাছবি হ’ল- জুয়ে পোৰা সোণ, জাতিংগা ইত্যাদি, হলধৰ, আই লাভ ইউ, যৌৱনে আমনি কৰে, মাঘত মামণিৰ বিয়া আৰু অজেয়।

## তথ্য সংগ্ৰহ

## বাহ্যিক সংযোগ
* 
শ্ৰেণী:অসমীয়া অভিনেতা
শ্ৰেণী:মৃত ব্যক্তি
শ্ৰেণী:অসমীয়া চলচ্চিত্ৰৰ অভিনেতা
কৰ্কট (মাহ)

**কৰ্কট** বা **কৰ্ক** হৈছে হিন্দু সৌৰ বৰ্ষপঞ্জীৰ এটা মাহ। ই কৰ্কট ৰাশিৰ জ্যোতিষ চিহ্নৰ সৈতে সম্পৰ্কিত। এই মাহটো গ্ৰেগৰিয়ান বৰ্ষপঞ্জীৰ জুলাই মাহৰ দ্বিতীয়াৰ্ধ আৰু আগষ্ট মাহৰ প্ৰথমাৰ্ধক লৈ গঠিত।

বৈদিক সাহিত্যত কৰ্ক মাহক সূচী বুলি কোৱা হৈছে আৰু জ্যোতিষ শাস্ত্ৰৰ সৈতে ইয়াৰ কোনো সম্পৰ্ক স্থাপন কৰা হোৱা নাই। কৰ্কট মাহ হিন্দু চন্দ্ৰ বৰ্ষপঞ্জীৰ মাহ শ্ৰাৱণ বা শাওণৰ সমসাময়িক। ভাৰতীয় উপমহাদেশত শাওণ মাহে বৰ্ষাকালৰ মধ্যভাগ্ৰ বতৰা দিয়ে। কৰ্কট মাহৰ পূৰ্বৱৰ্তী সৌৰ মাহ মিথুন আৰু পৰৱৰ্তী মাহ সিংহ।

তামিল হিন্দু বৰ্ষপঞ্জী অনুসৰি কৰ্কট মাহক *অড়ি* বোলা হয়। প্ৰাচীন আৰু মধ্যযুগীয় সংস্কৃত সাহিত্যত কৰ্কট মাহৰ গণনা ভিন্নধৰণে কৰা হৈছে। *সূৰ্য সিদ্ধান্ত*ই মাহটো ৩১ দিন, ১১ ঘণ্টা, ২৪ মিনিট, ২৪ ছেকেণ্ড দীৰ্ঘ বুলি গণনা কৰাৰ বিপৰীতে *আৰ্য সিদ্ধান্ত*ই মাহটোত ৩১ দিন, ১১ ঘণ্টা, ১৩ মিনিট, ৩৬ ছেকেণ্ড থকা বুলি গণনা কৰিছে।

দক্ষিণ এছিয়াৰ পুৰালিপি সম্পৰ্কীয় অধ্যায়নত ভাৰতীয় সৌৰ মাহৰ নামসমূহ তাৎপৰ্যপূৰ্ণ। উদাহৰণস্বৰূপে, অন্য সৌৰ মাহৰ লগতে কৰ্কটৰ নামো মধ্যযুগীয় মন্দিৰসমূহত খোদিত দেখা যায়। কৰ্কট মাহৰ নাম কৰ্কটক হিচাপে চোলা সাম্ৰাজ্যৰ তামিলনাডু আৰু অন্ধ্ৰপ্ৰদেশৰ সীমামূৰীয়া বালিশ্বৰ মন্দিৰত খোদিত আছে।

কৰ্ক ভাৰতীয় জ্যোতিষশাস্ত্ৰৰ কৰ্কট ৰাশিৰো চিহ্ন।

কৰ্কট মঙ্গল গ্ৰহৰ ডাৰিয়ান বৰ্ষপঞ্জীৰ ষষ্ঠদশ মাহ। এই সময়ত মঙ্গল গ্ৰহৰ পৰা সূৰ্যক কৰ্কট তাৰকামণ্ডলীত অৱস্থান কৰা দেখা যায়।

## তথ্য সংগ্ৰহ

শ্ৰেণী:হিন্দু সৌৰ বৰ্ষপঞ্জী
মহানন্দ মজিন্দাৰ বৰুৱা

**মহানন্দ মজিন্দাৰ বৰুৱা** () অসমৰ এগৰাকী কণ্ঠশিল্পী আছিল। ১৯৪৩ চনৰ ৬ ছেপ্টেম্বৰত শিৱসাগৰ জিলাৰ নাজিৰাত তেওঁ জন্মগ্ৰহণ কৰে। ২০১০ চনৰ ২০ মে'ত গুৱাহাটীত বৰুৱাৰ দেহাৱসান ঘটে। 

## কৰ্মজীৱন

## তথ্য সংগ্ৰহ

শ্ৰেণী:অসমৰ কণ্ঠশিল্পী
শ্ৰেণী:অসমীয়া চলচ্চিত্ৰৰ সংগীত পৰিচালক
শ্ৰেণী:মৃত ব্যক্তি
চেক গণৰাজ্য

**চেক গণৰাজ্য** মধ্য ইউৰোপৰ এখন ৰাষ্ট্ৰ। এই দেশৰ ৰাজধানী प्राग'। চেক গণৰাজ্য পশ্চিমে জাৰ্মানী, দক্ষিণে চেক গণৰাজ্য আৰু শ্ল'ভাকিয়া, পূবে ইউক্ৰেন আৰু বেলাৰুছ, আনহাতে উত্তৰে বাল্টিক সাগৰ, লিথুৱানিয়া আৰু ৰাছিয়া অৱস্থিত। বাল্টিক সাগৰ চেক গণৰাজ্য সৈতে ডেনমাৰ্কৰ জলসীমান্তত অৱস্থিত। পোলেণ্ড ২০০৪ চনৰ ১মে' তাৰিখে ইউৰোপিয়ান ইউনিয়নৰ সদস্য হয়। 

প্ৰায় ১০০০ বছৰৰ আগতে পিয়াষ্ট ৰাজবংশৰ অ ৰাজ্য ৰূপে পোলেণ্ড সৰ্বপ্ৰথম গঠিত হয়। ষোল্লশ শতিকাৰ শেষভাগক চেক গণৰাজ্য স্বৰ্ণযুগ আখ্যা দিয়া হয়, যেতিয়া জাগিয়েলনীয় ৰাজবংশৰ অধীনত পোলেণ্ড ইউৰোপৰ সকলোতকৈ বৃহৎ, সমৃদ্ধ আৰু প্ৰভাৱশালী ৰাষ্ট্ৰ ৰূপে পৰিগণিত হয়। 

## তথ্য সংগ্ৰহ


শ্ৰেণী:চেক গণৰাজ্য
শ্ৰেণী:ইউৰোপৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
চৈয়দ ছাদুল্লা

**চৈয়দ ছাদুল্লা** () অসমৰ এগৰাকী কণ্ঠশিল্পী, গীতিকাৰ, অভিনেতা, আবৃত্তিকাৰ ,সুৰকাৰ তথা অনাতাঁ‌ৰ ঘোষক। ১৯৪৮ চনৰ ১ ফেব্ৰুৱাৰীত ডিব্ৰুগড় জিলাত তেওঁ জন্মগ্ৰহণ কৰে। তেওঁ আকাশবাণী ডিব্ৰুগড় কেন্দ্ৰৰ এগৰাকী ঘোষক আছিল।

## প্ৰাৰম্ভিক জীৱন
ডিব্ৰুগড়ত জন্ম লাভ কৰা ছাদুল্লাই সৰুতে স্কুলীয়া শিক্ষা লাভ কৰিছিল শ্বিলঙত। সপ্তম শ্ৰেণীলৈকে শ্বিলঙত পঢ়া শুনা কৰি পাছৰ পৰ্য্যায়ৰ স্কুলীয়া শিক্ষা ডিব্ৰুগড়তে আৰম্ভ কৰে। কলেজীয়া শিক্ষা লাভ কৰে ডিব্ৰুগড় কানৈ কলেজৰ পৰা।
## কৰ্মজীৱন
চৈয়দ ছাদুল্লা আছিল অল ইণ্ডিয়া ৰেডিঅ’ ডিব্ৰুগড়ৰ প্ৰথম বাতৰি পাঠক আৰু দূৰদৰ্শন, নেশ্যনেল জিঅ’গ্ৰাফিক আৰু ডিস্কভাৰী চেনেলত ১০০ৰো অধিক তথ্যচিত্ৰৰ ঘোষক। তেওঁ অল ইণ্ডিয়া ৰেডিঅ'ৰ এ গ্ৰেড গীতিকাৰ, প্ৰখ্যাত সংগীত ব্যৱস্থাপক, গীটাৰিষ্ট, আৰু নাট্যকাৰ। ছাদুল্লাই উষা মংগেশকাৰ, ড° ভূপেন হাজৰিকা, অনুপ জালোতা, পাৰবীন চুলতানা আদি বিখ্যাত কণ্ঠশিল্পীৰ গীতৰ বাবে গীটাৰ বজাইছে। আকাশবাণী ডিব্ৰুগড়ৰপৰা চল্লিছখনতকৈও অধিক তথ্যচিত্ৰ সম্প্ৰচাৰ কৰাৰ লগতে কেইবাখনো বঁটা বিজয়ী অনাতাঁৰ নাটক আৰু ধাৰাবাহিকৰ বাবে গল্প ৰচনা কৰিছে। ‘আলোপ সুৰ বিচাৰী’, ‘দেৱতা’, ‘গান্ধী’, ‘বিচাৰ’ আৰু ‘উৰুখা’ আদি তথ্যচিত্ৰৰ বাবে ৰাষ্ট্ৰীয় আৰু ৰাজ্যিক বঁটাৰে সন্মানিত হয়। ১৯৭৬ চনৰপৰা দীৰ্ঘদিন ধৰি ডিব্ৰুগড় ৰেডিঅ’ৰপৰা সম্প্ৰচাৰিত ‘বৰ্ণালী’ আৰু ‘ডাক পখিলী’ অনুষ্ঠানৰ বাবে তেওঁ শ্ৰুোতা ৰাইজৰপৰা উচ্চ প্ৰশংসা লাভ কৰিছিল। ১৯৭১ চনৰপৰা ১৯৭৫ চনলৈ ডিব্ৰুগড় ৰেডিঅ'ৰ ঘোষক, ১৯৭৫ চনৰপৰা ১৯৮৩ চনলৈ ষ্টাফ আৰ্টিষ্ট, ১৯৮৩ চনৰপৰা ১৯৮৫ চনলৈ মুম্বাই ৰেডিঅ'ৰ ষ্টাফ আৰ্টিষ্ট আৰু ১৯৮৫ চনৰপৰা ২০০৮ চনলৈকে ডিব্ৰুগড় ৰেডিঅ'ৰ ষ্টাফ আৰ্টিষ্ট হিচাপে কাৰ্যনিৰ্বাহ কৰিছিল। চৈয়দ ছাদুল্লাই ১৮০ ৰো অধিক গীতৰ সুৰ দিছিল।
শ্ৰী ছাদুল্লা এসময়ৰ জনপ্ৰিয় বেণ্ড দ্য কুইভাৰ্ছৰ সদস্য আছিল। বিশিষ্ট সাংস্কৃতিক কৰ্মী ভৱেশ গোস্বামী, নজিফুৰ ৰহমান, জিয়াউৰ ৰহমান, বিজু ফুকন, হেমন্ত দত্ত আদি ব্যক্তিসকলৰ সৈতে আৰম্ভ কৰিছিল সাংস্কৃতিক ক্ষেত্ৰখনৰ কাম ।
১৯৬৫ চনত এই ব্যক্তিসকলৰ সৈতে চৈয়দ ছাদুল্লাই ৰাজ্যৰ জনপ্ৰিয় সাংস্কৃতিক দল কুইভাৰ্চ (The Quivers) গঠন কৰিছিল ৷ এই সাংস্কৃতিক দলটোত গীটাৰ বজাইছিল চৈয়দ ছাদুল্লাই । এই দলটোৰ জৰিয়তে অসমৰ ইমূৰৰ পৰা সিমূৰলৈ সাংস্কৃতিক অনুষ্ঠান পৰিৱেশন কৰি অত্যন্ত জনপ্ৰিয় হৈ উঠে চৈয়দ ছাদুল্লা ।

## পুৰষ্কাৰ তথা বঁটা
প্ৰখ্যাত গীতিকাৰ, সুৰকাৰ তথা বিশিষ্ট ৰেডিঅ' ব্যক্তিত্ব চৈয়দ ছাদুল্লাক শিৱসাগৰ জিলা সাহিত্য সভাই ২০২৫ চনৰ কেৰিমুদ্দিন আহমেদ সোঁৱৰণী শিল্পী বঁটা প্ৰদান কৰে।

## মৃত্যু
অসমৰ প্ৰখ্যাত গায়ক, গীতিকাৰ, সুৰকাৰ, প্ৰাক্তন ৰেডিঅ' ঘোষক চৈয়দ ছাদুল্লাক ২৯ অক্টোবৰ ২০২৫ ত গুৱাহাটী চিকিৎসা মহাবিদ্যালয়ত ভৰ্তি কৰোৱা হয়। অসমীয়া সংগীত আৰু সংস্কৃতিলৈ অপৰিসীম অৱদান আগবঢ়োৱা প্ৰবীণ শিল্পীগৰাকীয়ে চিকিৎসালয়ত জীৱনৰ বাবে যুঁজ দিয়ে। 
চিকিৎসালয়ৰ সূত্ৰই নিশ্চিত কৰে যে ছাদুল্লাৰ তেজৰ কৰ্কট ৰোগৰ গুৰুতৰ ৰূপ ক্ৰনিক লিম্ফোচাইটিক লিউকেমিয়া (CLL) ধৰা পৰিছিল, যাৰ ফলত হাইপ’ক্সিয়া সম্পৰ্কীয় জটিলতাই তীব্ৰ শ্বাস-প্ৰশ্বাসজনিত অসুবিধাৰ সৃষ্টি কৰিছিল। ২০২৫ চনৰ ৩০ অক্টোবৰৰ পুৱা ১০ বাজি ৩০ মিনিটত চৈয়দ ছাদুল্লাৰ দেহাৱসান ঘটে। মৃত্যুৰ সময়ত তেখেতৰ বয়স আছিল ৭৭ বছৰ।

## তথ্য সংগ্ৰহ

শ্ৰেণী:সংক্ষিপ্ত জীৱনী
শ্ৰেণী:সুৰকাৰ
শ্ৰেণী:গীতিকাৰ
শ্ৰেণী:নাট্যকাৰ
শ্ৰেণী:অসমৰ ব্যক্তি
শ্ৰেণী:মৃত ব্যক্তি
ৰিদিপ দত্ত

**ৰিদিপ দত্ত** () অসমৰ এগৰাকী কণ্ঠশিল্পী আছিল। ১৯৪৬  চনত তেওঁ জন্মগ্ৰহণ কৰে। ১৯৯৮  চনৰ ২৬ অক্টোবৰত দত্তৰ দেহাৱসান ঘটে।

## কৰ্মজীৱন

## তথ্য সংগ্ৰহ

শ্ৰেণী:অসমৰ কণ্ঠশিল্পী

শ্ৰেণী:মৃত ব্যক্তি
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:অসমীয়া চলচ্চিত্ৰৰ সংগীত পৰিচালক
মহা মৃত্যুঞ্জয় মন্দিৰ

**মহা মৃত্যুঞ্জয় মন্দিৰ** () অসমৰ নগাঁও জিলাৰ ভেৰভেৰিত অৱস্থিত ভগৱান শিৱৰ প্ৰতি উৎসৰ্গিত হিন্দু মন্দিৰ। ২০২১ চনৰ ফেব্ৰুৱাৰী মাহত এই মন্দিৰৰ নিৰ্মাণকাৰ্য সম্পূৰ্ণ হৈছিল। স্থাপত্যশৈলীৰ ফালৰ পৰা মন্দিৰটো এটা বিশাল শিৱ লিংগৰ আৰ্হিত নিৰ্মাণ কৰা হৈছে। ১২৬ ফুট ওখ শিৱ লিংগ আকাৰত নিৰ্মিত এই মন্দিৰ পৃথিৱীৰ সৰ্ববৃহ শিৱ লিংগ।

## ইতিহাস
মন্দিৰ নিৰ্মাণৰ কাম ২০০৩ চনত আচাৰ্য ভৃগু গিৰি মহাৰাজে আৰম্ভ কৰিছিল। এই ঠাইত তেওঁ ধ্যান কৰিবলৈ ব্যৱহাৰ কৰিছিল আৰু তেওঁৰ মতে দৈত্য গুৰু শুক্ৰাচাৰ্যয়ে প্ৰাচীন কালত পৌৰাণিক বিশ্বাস অনুসৰি ইয়াত মহা মৃত্যুঞ্জয় মন্ত্ৰৰ ধৰ্মীয় ৰীতি-নীতি পালন কৰিছিল। এই চিন্তাৰ আধাৰত আচাৰ্য ভৃগু গিৰি মহাৰাজে মন্দিৰ নিৰ্মাণৰ বাবে এই ঠাইখন বাছনি কৰিছিল। নিৰ্মাণৰ প্ৰাৰম্ভিক পৰিকল্পনা ২০০৩ চনত আৰম্ভ হৈছিল কিন্তু আন স্থপতিবিদ আৰু অভিযন্তাসকলৰ কেইবাটাও প্ৰচেষ্টাৰ পিছত, চূড়ান্ত অভিযান্ত্ৰিক আৰু ডিজাইনৰ কাম এৰ নাৰায়ণ শৰ্মাই বহন কৰিছিল। অভিযান্ত্ৰিক বিদ্যাত নিপুণতাৰ প্ৰতিফলনৰ বাবে মন্দিৰটো অতি গুৰুত্বপূৰ্ণ।

## উদ্বোধন আৰু প্ৰাণ প্ৰতিষ্ঠা মহোৎসৱ
মন্দিৰটোৰ উদ্বোধন প্ৰাণ প্ৰতিষ্ঠা মহোৎসৱেৰে কৰা হৈছিল। ২০২১ চনৰ ২২ ফেব্ৰুৱাৰীত আৰম্ভ হৈ ২৫ ফেব্ৰুৱাৰী তাৰিখে সমাপ্ত হোৱা এই মহোৎসৱত বিশেষ অতিথি হিচাপে কেন্দ্ৰীয় গৃহমন্ত্ৰী শ্ৰীযুত অমিত শ্বাহ আৰু অসমৰ তদানীন্তন মুখ্যমন্ত্ৰী শ্ৰীযুত সৰ্বানন্দ সোণোৱালে মহা মৃত্যুঞ্জয় মন্দিৰৰ পূজা আৰু যজ্ঞত অংশগ্ৰহণ কৰিছিল। যজ্ঞৰ বাবে ১০৮ যজ্ঞ কুণ্ড স্থাপন কৰা হৈছিল আৰু প্ৰায় ২৫০জন পুৰোহিত তামিলনাডুৰ পৰা প্ৰাণ প্ৰতিষ্ঠা যজ্ঞ কৰিবলৈ আহিছিল। প্ৰাণ প্ৰতিষ্ঠা যজ্ঞ সম্পূৰ্ণ হোৱাৰ পিছত ২০২১ চনৰ ২৬ ফেব্ৰুৱাৰী তাৰিখৰ পৰা সাধাৰণ ভক্তসকলৰ বাবে মন্দিৰ মুকলি কৰা হয়।

## অৱস্থান
মহা মৃত্যুঞ্জয় মন্দিৰ নগাঁও জিলাৰ পুৰণিগুদামৰ কালাজুগিত মহাপুৰুষ শ্ৰীমন্ত দামোদৰ পথত অৱস্থিত। গুৱাহাটীৰ পৰা প্ৰায় ই প্ৰায় ১২০ কিলোমিটাৰ দূৰত অৱস্থিত।

## ভূমিকম্পৰ প্ৰভাৱ
২০২১ চনৰ ২৮ এপ্ৰিলত অসম আৰু উত্তৰ-পূব অঞ্চলত হোৱা প্ৰচণ্ড ভূমিকম্পৰ পৰিমাপ ৰিখটাৰ স্কেলত ৬.৭ আছিল আৰু ইয়াৰ ফলত মন্দিৰৰ ওপৰৰ অংশত সামান্য ফাঁট মেলিছিল। অৱশ্যে কোনো গাঁথনিগত ক্ষতি হোৱা নাছিল।

## চিত্ৰভঁৰাল

Mahamrityunjay Temple-1.jpg| মন্দিৰৰ প্ৰাংগণত ভক্তৰ সমাগম
Mahamrityunjay Temple-2.jpg| মহা মৃত্যুঞ্জয় মন্দিৰ
Mahamrityunjay Temple-3.jpg| মন্দিৰৰ প্ৰাংগণত ভক্তৰ সমাগম

## তথ্য উৎস

## বাহ্যিক সংযোগ

শ্ৰেণী:অসমৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
শ্ৰেণী:অসমৰ পৰ্যটনস্থলী
শ্ৰেণী:নগাঁও জিলা
অসম পৰ্যটন উন্নয়ন নিগম

**অসম পৰ্যটন উন্নয়ন নিগম** () বা **এটিডিচি** অসম চৰকাৰৰ এক ৰাজ্যিক মালিকানাধীন নিগম। ই পৰ্যটন সঞ্চালকালয়ৰ সৈতে অসম পৰ্যটন বিভাগৰ অংশ হিচাপে পৰ্যটন সেৱা আৰু উন্নয়নৰ সৈতে সম্পৰ্কিত। ১৯৮৮ চনৰ ৯ জুনত অসমৰ ৰাজ্য চৰকাৰে নিগম স্থাপন কৰিছিল। এটিডিচিৰ মুখ্য কাৰ্যালয় গুৱাহাটীৰ পল্টন বজাৰত অৱস্থিত আৰু সমগ্ৰ অসমত ইয়াৰ জিলা কাৰ্যালয় আছে। ইয়াৰ আনুষ্ঠানিক শ্লোগান হৈছে "Awesome Assam" (অসাধাৰণ অসম)।

## ইতিহাস

১৯৫৮ চনত অসম চৰকাৰৰ পৰ্যটন বিভাগ স্থাপন কৰা হৈছিল। ১৯৬২ চনত কাজিৰঙাত এটা তথ্য কাৰ্যালয় খোলা হয় আৰু ১৯৬৫ চনত শিৱসাগৰত এটা তথ্য কাৰ্যালয় খোলা হয়।

১৯৮৭ চনত সপ্তম পঞ্চবাৰ্ষিক পৰিকল্পনাৰ সময়ত অসমৰ প্ৰথম পৰ্যটন নীতি গ্ৰহণ কৰা হৈছিল আৰু পৰৱৰ্তী সময়ত ২৪ লাখ টকা মূলধনেৰে এটিডিচি গঠন কৰা হৈছিল। একে বছৰতে ৰাজ্য চৰকাৰে পৰ্যটনক উদ্যোগ হিচাপে ঘোষণা কৰিছিল।

৭০-ৰ দশকৰ মাজভাগত অসম পৰ্যটনে কাজিৰঙা আৰু অন্যান্য স্থানত অৰণ্য, বননি, বনশ্ৰী, এমভি আৰু জলপৰী ইত্যাদিৰ মালিকীস্বত্ব লাভ কৰিছিল। অসম পৰ্যটন উন্নয়ন নিগম গঠন হোৱাৰ পিছত অসম পৰ্যটনৰ কিছু সংখ্যক সম্পত্তি পৰিচালনা কৰিবলৈ এটিডিচিক হস্তান্তৰ কৰা হৈছিল। আৰম্ভণিৰে পৰা, এটিডিচিয়ে "প্ৰশান্তি" ব্ৰেণ্ড নামৰ সৈতে বহুতো পৰ্যটক ল'জ, যাত্ৰীনিবাস, পাৰ্ক আৰু ৱেচাইড পৰিচালনা কৰিছিল। ২০০৯ চনত গুৱাহাটীত এটা "পৰ্যটক আগমন তথা অভ্যৰ্থনা কেন্দ্ৰ" মুকলি কৰা হৈছিল। এই কেন্দ্ৰক বৰ্তমান "অসম পৰ্যটন ভৱন" বুলি জনা যায়। ২০১২ চনত এটিডিচিয়ে এক যুটীয়া উদ্যোগত এমভি মহাবাহু নামৰ বিলাসী ক্ৰুজসেৱা আৰম্ভ কৰিছিল।

## পৰিচালনা
অসম পৰ্যটনে অসমৰ বিভিন্ন ঠাইত ৫০তাতকৈ অধিক ল'জ, ৱেচাইড সুবিধা, ৰেষ্টুৰেণ্ট, পাৰ্ক, ৰ'পৱে, বিনোদন পাৰ্ক আদি পৰিচালনা কৰে। ইয়াৰ ভিতৰত পৰ্যটন সঞ্চালকালয়ে আঠটা ল'জ চলায় আৰু অসম পৰ্যটন উন্নয়ন নিগমে পোনপটীয়াকৈ সাতটা লজ পৰিচালনা কৰে। বাকী সম্পত্তিবোৰ ব্যক্তিগত পক্ষক লীজত দিয়া হয়।

নিগমৰ গোলাঘাট আৰু নগাঁও জিলাৰ কাজিৰঙা ৰাষ্ট্ৰীয় উদ্যানৰ ওচৰৰ সম্পত্তিবোৰৰ ভিতৰত আছে:
* অৰণ্য টুৰিষ্ট লজ
* কাজিৰঙা টুৰিষ্ট লজ (পৰ্যটন বিভাগৰ অধীনত বননি, বনশ্ৰী, কুঞ্জবন)
* জুপুৰীঘৰ কেম্পিং চাইট
* জোনাকী কাৰেং (অভ্যৰ্থনা কেন্দ্ৰ)
* প্ৰশান্তি কটেজ
* ৰাইনোৰিকা (ৱেচাইড)
* জিএল ৰিজৰ্ট, জখলাবন্ধা (ৱেচাইড এমেনিটি)
* তৃপ্তিৰে এসাঁজ, আমনি (ৱেচাইড এমেনিটি)
* টেনজ ৱাটাৰ স্পৰ্টছ (কলীয়াভোমোৰা ৰিক্ৰিয়েচনেল পাৰ্ক)
* ডাউন টাউন ৰিজৰ্ট
* চামগুৰি বিল পৰ্যটন প্ৰকল্প

প্ৰশান্তি লজ আৰু অন্যান্য স্থানৰ পৰ্যটন কমপ্লেক্সবোৰৰ ভিতৰত উল্লেখযোগ্যসমূহ:
* বৰপেটা
* বৰপেটা ৰোড
* ভালুকপুং
* ডিগবৈ
* গোলাঘাট
* গড়মূৰ, মাজুলী
* গুৱাহাটী
* কামাখ্যা
* নলবাৰী
* পবিতৰা
* শিলচৰ
* শিৱসাগৰ (পৰ্যটন বিভাগ)
* তেজপুৰ
* তিনিচুকীয়া

সমগ্ৰ অসমৰ ১৫ খনতকৈও অধিক উদ্যান আৰু ৰেষ্টুৰেণ্ট নিগমৰৰ অধীনত লীজত চলে। ৰেড ৰিভাৰ ট্যুৰচ এণ্ড ট্ৰেভেলছ হৈছে ইয়াৰ ভ্ৰমণ শাখা। এই শাখাযে কাজিৰঙা ভ্ৰমণ, চহৰ ভ্ৰমণ আৰু তীৰ্থভ্ৰমণৰ দৰে অনুকূলিত আৰু পৰিচালিত ভ্ৰমণ পৰিচালনা কৰে।

## তথ্য উৎস

## বাহ্যিক সংযোগ
* 
* অসম পৰ্যটনৰ চৰকাৰী ৱেবছাইট
* অসম পৰ্যটন উন্নয়ন নিগম লিমিটেড 

শ্ৰেণী:অসমৰ চৰকাৰী সংস্থা
শ্ৰেণী:অসমৰ পৰ্যটনস্থলী
দুলাল ৰয়

**দুলাল ৰয়** (; জন্ম ১ এপ্ৰিল ১৯৪৩) অসমৰ এগৰাকী নাট্যকাৰ, নাট আৰু চলচ্চিত্ৰ পৰিচালক তথা অভিনেতা। তেওঁ ৰাষ্ট্ৰীয় নাট্য বিদ্যালয় আৰু পুনেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত অধ্যয়ন কৰিছিল। দুলাল ৰয়ে অসমৰ সাংস্কৃতিক পৰিক্ৰমা সঞ্চালকালয়ত যুটীয়া সঞ্চালক হিচাপে কাৰ্যনিৰ্বাহ কৰিছিল। তেওঁৰ মঞ্চ পৰিচালনা পৰীক্ষা-নিৰীক্ষাৰ বাবে জনাজাত; বিশেষকৈ আধুনিক ইউৰোপীয় নাটৰ প্ৰসংগত। তেওঁ চলচ্চিত্ৰৰ বাবেও চিত্ৰনাট্য আৰু পৰিচালনাৰ কাম কৰিছে। ৰয়ে পৰিচালনা কৰা একমাত্ৰ অসমীয়া চলচ্চিত্ৰখন হৈছে আশ্ৰয় (১৯৭৯)। 
## প্ৰাৰম্ভিক জীৱন আৰু শিক্ষা
১৯৪৩ চনৰ ১ এপ্ৰিলত গুৱাহাটীত তেওঁৰ জন্ম হয়। দিল্লীৰ ৰাষ্ট্ৰীয় নাট্য বিদ্যালয়ৰ পৰা ১৯৬৬ চনত পৰিচালনা বিভাগত তেওঁ শিক্ষাগ্ৰহণ কৰে। লগতে তেওঁ পুনেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ পৰা সম্পাদনাত ডিপ্লোমা লাভ কৰে। ইয়াৰ পিছতে, ৰয়ে হিন্দী ছবি পৰিচালনাৰ কাম শিকিবলৈ মুম্বাইলৈ যায় আৰু চাৰিখনকৈ হিন্দী ছবিত সম্পাদনাৰ সহকাৰী হিচাপে কাম কৰে। তেওঁ কাম কৰা চাৰিখন ছবিৰ ভিতৰত পুৰস্কাৰপ্ৰাপ্ত দুখন ছবি আছিল ৰাজেন্দ্ৰ সিং বেদীৰ *দস্তক* আৰু অসিত সেনৰ *চফৰ*।
## নাট ৰচনা
*যুক্তিতৰ্ক*, *বিস্মৃতি*, *পণ ৰক্ষা* আদি ৰয়ে ৰচনা কৰা কেইখনমান একাংকিকা নাট। তেওঁ ৰচনা কৰা কেইখনমান পূৰ্ণাংগ নাট হ’ল- *কনকলতা*, *স্বাৰ্থপৰ দৈত্য*, *ড্ৰেগন*, *ভকত*, *হুদুমদেউ*, *কামৰূপ কি কাহানী*, *ষ্টাফ ফটোগ্ৰাফাৰ*, *ফাতেমা বিবিৰ ঘৰ* আদি। ইয়াৰোপৰি তেওঁৰ সৃষ্টিসমূহৰ মাজত আছে- টেলিফিল্ম *যাত্ৰা* আৰু *বন্দীয়াৰ*, টেলিনাট- *ভূত আৰু বাঢ়নী*, *লিলি ঐ লিলি*, *নিংনি ভাওৰীয়া* আদি।
## চলচ্চিত্ৰৰ সৈতে সম্পৰ্ক
ৰয়ে এখন মাত্ৰ অসমীয়া চলচ্চিত্ৰ পৰিচালনা কৰিছিল- ১৯৭৯-ত মুক্তি পোৱা * [[আশ্ৰয়]]*। অভিনয় কৰিছে *[[অপৰূপা]]* (১৯৮২), *[[পাপৰি]]* (১৯৮৬), *[[অনল]]* (১৯৯৯),* [[ইমান মৰম কিয় লাগে]]* (২০০২),* [[অন্তহীন যাত্ৰা]]* (২০০৪) আৰু জাহ্ন বৰুৱাৰ অপৰূপাৰ হিন্দী সংস্কৰণ *[[অপেক্ষা]]*ত। ৰয়ে মুন্না আহমেদৰ *[[অন্তহীন যাত্ৰা]]*ৰ চিত্ৰনাট্যও লিখিছে।

## সন্মান
#সাংস্কৃতিক জগতলৈ আগবঢ়োৱা অমূল্য অৱদানৰ বাবে দুলাল ৰয়লৈ অসম চৰকাৰে ২০১৯ বৰ্ষৰ নটসূৰ্য ফণী শৰ্মা বঁটা আগবঢ়ায়। ২০০৪ চনত ৰাজ্য চৰকাৰৰ ফালৰ পৰা এই বঁটা প্ৰবৰ্তন কৰা হৈছিল।
#১৯৯৮-ত ৰয়ে পৰিচালনা শিতানত সংগীত নাটক একাডেমী বঁটা লাভ কৰে।

## তথ্য সংগ্ৰহ

## বাহ্যিক সংযোগ
* ইণ্টাৰনেট মুভি ডাটাবেছৰ দুলাল ৰয়ৰ প্ৰ’ফাইল

শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া অভিনেতা
শ্ৰেণী:চিত্ৰনাট্য লেখক
শ্ৰেণী:জীৱিত ব্যক্তি
শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
শ্ৰেণী:সংগীত নাটক একাডেমী বঁটা বিজয়ী
নৰেন্দ্ৰ নাৰায়ণ

**নৰেন্দ্ৰ নাৰায়ণ** (১৮৪১-১৮৬৩) ১৮৪৭ চনৰ পৰা ১৮৬৩ চনৰ ভিতৰত ভাৰতৰ কোচ বিহাৰ ৰাজ্যৰ ৰজা আছিল। ১৮৪৫ চনত তেওঁক তেওঁৰ খুৰাক কোচ বিহাৰৰ ৰজা  শিৱেন্দ্ৰ নাৰায়ণে তুলি লয়, যেতিয়া তেওঁৰ নিজৰ পুত্ৰৰ কম বয়সতে মৃত্যু হয়। পিছত, ১৮৪৭ চনৰ ২৩ আগষ্টত তেওঁৰ দেউতাকৰ মৃত্যুৰ পিছত, তেওঁক কোচ বিহাৰৰ সিংহাসনত অধিষ্ঠিত কৰা হয়, কিন্তু উপযুক্ত বয়স হোৱাৰ পিছত ১৮৬০ চনত তেওঁক কেৱল সম্পূৰ্ণ শাসন ক্ষমতা প্ৰদান কৰা হয়। 

ইংৰাজী শিক্ষা লাভ কৰা তেওঁ কোচ বিহাৰৰ প্ৰথম শাসক আছিল। তেওঁৰ দুজন পুত্ৰ ক্ৰমে যতীন্দ্ৰ নাৰায়ণ আৰু নৃপেন্দ্ৰ নাৰায়ণ। নৃপেন্দ্ৰ নাৰায়ণ কোচ বিহাৰৰ ৰজা হোৱাৰ সময়ত যতীন্দ্ৰ নাৰায়ণ চিত্ৰঞ্জন আৰু ৰূপনাৰায়ণপুৰৰ ৰজা হয়। পিছত তেওঁ জে বসু নামটো গ্ৰহণ কৰে। তেওঁৰ বংশধৰ সলিল কুমাৰ বসু আৰু শৈবাল কুমাৰ বসুক এতিয়া কোচ বিহাৰৰ ৰাজপৰিয়ালৰ বুলি গণ্য কৰা হয়, কিয়নো তেওঁলোক কোচ ৰাজবংশৰ এতিয়ালৈকে বৰ্তি থকা একমাত্ৰ বংশধৰ।

## তথ্য সংগ্ৰহ

শ্ৰেণী:কোচ ৰাজবংশ
মাৰ্কাছ টুলিয়াছ চিচেৰো

**মাৰ্কাছ টুলিয়াছ চিচেৰো** (খ্ৰীষ্টপূৰ্ব ৩ জানুৱাৰী – ৭ ডিচেম্বৰ ৪৩ খ্ৰীষ্টপূৰ্ব) এজন ৰোমান ৰাজনীতিবিদ, কূটনীতিক, আইনজ্ঞ, পণ্ডিত, দাৰ্শনিক আৰু বাগ্মী আছিল। ৰোমান সাম্ৰাজ্য স্থাপনৰ ৰাজনৈতিক সংকটৰ সময়ত তেওঁ সৰ্বোত্তম নীতিবোৰ বজাই ৰাখিবলৈ চেষ্টা কৰিছিল। তেওঁৰ বিস্তৃত লেখাসমূহৰ ভিতৰত তেওঁৰ বক্তব্য, দৰ্শন আৰু ৰাজনীতিৰ ওপৰত ৰচিত গ্ৰন্থসমূহ পোৱা যায়। তেওঁক ৰোমৰ অন্যতম লেটিন ভাষাৰ শ্ৰেষ্ঠ বাগ্মী আৰু প্ৰবন্ধ ৰচয়িতা আখ্যা দিয়া হয়। তেওঁ ৰোমৰ এটি সম্ভ্ৰান্ত পৰিয়ালত জন্মগ্ৰহণ কৰিছিল।

## তথ্যসূত্ৰ

শ্ৰেণী:দাৰ্শনিক
শ্ৰেণী:ৰাজনীতিবিদ
শ্ৰেণী:ইটালীৰ ব্যক্তি